text:
Lærari í fast starv á Heilsuskúla Føroya
Skrivað hevur Heilsuskúli Føroya 15.06.2017 - 23:50
Heilsuskúli Føroya søkir eftir lærara í fast starv, 30 tímar um vikuna, at byrja 15. august 2017.
Tú skalt hava heilsuútbúgving á bachelorstøði, ið er viðkomandi fyri heilsuútbúgvingarnar. Fyrimunur er um tú hevur útbúgving sum fysioterapeutur ella ergoterapeutur. Arbeiðstíðin er 30 tímar um vikuna við fastari arbeiðstíð á skúlanum. Fyrimunir eru, um tú hevur undirvíst áður. Tað er eitt krav, fyri at verða sett/ur í starv, at tú hevur arbeitt í minsta lagi eitt ár, innan títt fakliga øki, eftir lokna útbúgving.
Námsfrøðilig eftirútbúgving skal takast innan eitt avtalað áramál, um tú ikki hevur hesa frammanundan.
Starvið umfatar undirvísing av heilsuhjálparanæmingum og heilsurøktaranæmingum, fyrireiking og tilrættisleggjan í samband við undirvísing, harumframt næmingasamrøður og starvsvenjingarvitjanir, tá næmingar eru í starvsvenjing. Somuleiðis umfatar starvið samábyrgd av at menna útbúgvingarnar, at luttaka á toymisfundum, at vegleiða í samband við verkætlanarskriving, at hava próvtøkur og annars at taka medábyrgd av øllum virksemi á skúlanum.
Arbeiðið verður lagt til rættis sum toymisarbeiðið, í tøttum tvørfakligum samstarvi, millum lærararnar á skúlanum. Starvið verður lønt sambært sáttmála millum Fíggjarmálaráðið og viðkomandi yrkisfelag.
Umsóknarfreist: 7. Juni 2017.
Les meira um starvið og send umsókn á netinum á starvsportal.fo


c: text/html

text:
Spennandi urtagarðsskeið verður í Runavík 1 apríl har tú kanst planta tínar egnu summarblómur og kryddarurtir.
06.03.2014
Urtagarðsskeið í Runavík
- Lívið ið ferð eftir ferð vil sigra
- Almenn móttøka fyri Tordi og Jóngerð
- *HIMR, – kumpassin má rættast nakað
- Leiðari settur fyri Barnaverndartænastuna við Skálafjørðin
- Gartnari settur í starv
- Lesiringurin á Skálafjørðinum byrjar aftur
- Upplatingartíðirnar á bingjuplássunum nú fjøllini verða gingin
- Kvøldskúlin í vetur
- Vísindavøka á ferð í kommuni 18-28. sept.
- Gøtu kirkju ungdómskór vitjar á Skála
- Thyborøn vitjar Runavíkar kommunu
- Ferð mín inn í sálardýpið
- Ólavur Berg 40 ára starvsdag
- Ætlaða kommunala jarðarferðin
- Fólkatingsmenn á vitjan
- Ítróttardagur á Skála
- Mentanarvikan í Runavík verður 22. – 29. apríl 2018
- Rólant hann skal formaður vera
- Býráðsfundur 31. august 2017 kl. 18.00 í Oyndarfjarðar skúla
- Grind Norðan úr Sundum

robotstxt: allowed

filter: keep


text:
SAVNA hevur staðið fyri eini røð av stórum og smáum lýsingaátøkum hjá fyritøkum, felagsskapum, stovnum og øðrum. Átøkini fevna øll um fleiri miðlapallar og format, alt frá prentlutum og skelting til lýsingafilmar, tíðindabrøv, online lýsingar og PR.
Grundarlagið undir einum væl eydnaðum átaki er (umframt eitt gott produkt ella tænasta) ein greiður og kreativur boðskapur, neyv planlegging og íverksetan og áhaldandi uppfylging og viðlíkahald.
Heili 63% av málbólkinum hava sæð eina ella fleiri av lýsingunum hjá Hoyrnini. 60% av teimum eru positivt avirkað av boðskapinum og Hoyrnin merkti beinanvegin eina stóra tilgongd av nýggjum kundum
SAVNA hevur staðið fyri menning av nýggjum samleika til KT-felagið í sambandi við átakið "KT er basalt", ið skal marknaðarføra føroysku KT-vinnuna.
Faroe Islands Maritime Services er heitið á einum felags søluátaki sum hevur til endamáls at marknaðarføra og promovera føroysku sjóvinnuna úti í heimi.
Tjóðpallur Føroya nærkaðist sínum 10 ára degi og stýri og stjóri vóru samd um, at tørvur var á at fara undir eina meira skipaða og professionella marknaðarføring
Ferð er nú av álvara sett á marknaðarføringina av Tòrshavn Marathon. Í tøttum samstarvi millum Visit Faroe Islands, Visit Tórshavn og Bragdið verður nú farið eftir rennarum kring heimin.


text:
Orð: Hans Andrias Djurhuus
Lag: Christoph Ernst Friedrich Weyse (Nú vakni øll úr svøvni glað)
1. Minst til at biðja Faðirvár,
minst til at signa teg;
tá sendir Harrin eingil sín
at hjálpa tær á veg.
2. Og Harrans góðska fylgir tær,
ið hvar tín fótur fer,
og eingilin við tína lið
tær altíð góður er.
3. Á songarstokki situr hann
og signar svøvnin tín;
hann gevur tær ein ljósan dreym
og leiku fríð og fín.
4. Og grætur tú, hann kínir tær
og turkar tíni tár –
tí skalt tú altíð signa teg
og biðja Faðirvár.


text:
Nýggj verkætlan er farin av bakkastokki á Havstovuni. Verkætlanin kallast “Leiklutur hjá djóraæti í atferð hjá makreli og tilgongd av toski á Landgrunninum” og er endamálið við verkætlanini at kanna vakstrar- og búningarmynstrið hjá djóraæti í havinum rundan um Føroyar og hvussu hetta kann setast í samband við tveir týdningarmiklar fiskastovnar, nevniliga tosk og makrel.
Síðan 2006 eru stórar broytingar farnar fram í vistskipanini á og kring føroyska landgrunnin. Samtíðis sum makrelur hevur broytt útbreiðslumynstur og ferðast nú heilt yvir móti Grønlandi, er toskastovnurin á Landgrunninum minkaður sera nógv. Broytingar eru eisini sæddar í slagsamanseting av djóraæti á Landgrunninum. Úrslitini frá verkætlanini skulu vísa um sløg og nøgd av djóraæti ávirka atferðina hjá makreli og tilgongdina av toski.
Verkætlanin er fíggjað av Fiskivinnugransking, og fyrsta prøvatøkan á sokallaða K-skurðinum, ið gongur úr Hest í ein útsynning út á Skeivabanka (sí mynd niðanfyri), var í februar. Higartil í ár er K-skurðurin kannaður tríggjar ferðir, men túrur 1714 hjá Magnus Heinason, hevði hesar kanningar sum sítt endamál og tá var, afturat K-skurðinum, tiknir skurðar vestan og norðan fyri Føroyar. K-skurðurin verður eftir ætlan kannaður eina ferð um mánaðin til vakstrarárið endar í august.


text:
Hey tit.
Limagjald fyri leikarar, ið leika og venja við AB skal nú gjaldast.
Limagjaldið er 600 kr. um árið fyri allar spælarar í U18 og yngri.
Um fleiri systkin eru yngri enn 18 ár, rinda øll 500 kr. í part. Eru fleiri enn tríggir spælarar í húskinum fæst eyka avsláttur.
Vit heita á allar leikarar hjá AB at gjalda limagjaldið fyri 2017 sum skjótast.
Hettar er av stórum týdningi fyri, at vit í ungdómsdeildunum kunnu fáa ta útgerð, vit ynskja okkum.
Vinarliga havið í huga, at um limagjaldið ikki er goldið, er leikarin ikki tryggjaður. Limagjaldið eigur somuleiðis at vera goldið, fyri at kunna leika dyst ella venja við AB.
Tilskila navn og lið á leikara tá goldið verður.
Gjaldast kann við flyting á konto 6460-408.279.8 í Bank Nordik.
Spurningar um limagjald kunnu sendast til This email address is being protected from spambots. You need JavaScript enabled to view it. ella til AB formannin á tlf. 510669.
Vinarliga
Ungdómsnevndin
Argja Bóltfelag


text:
Politisk avrik og úrslit
24. august 2015
Avrikini undir sitandi samgongu tala fyri seg sjálvi – her er nøkur afturat úr rúgvuni innan øll øki
Andstøðan sigur, at hetta hevur verið ein niðurlagingarsamgonga - ein samgonga, sum hevur gjørt meira skaða enn gagn.
Onki er meira skeivt enn tað, men sum gamla orðatakið sigur – ”ilt eyga onki gott sær” - og tí mugu vit enn einaferð visa á, hvussu sera nógv er framt hetta tíðarskeið, meðan tey hava snorksovið í andstøðu, - og vit hava munandi økt vælferðina, minka arbeiðsloysið niður á 3,2 % og fingið fólkavøkstur aftur.
Her eru nøkur høvudsmál av framdum málum úr rúgvuni :
Vinnumál og Fiskivinnumál
• Alivinnan, størsta útflutningsvinna okkara, fingið víðka aliøki og bestu og tryggastu karmar at virka undir - er heimsins fremsta innan aling av laksi
• Nýggj aliøki ásett við Svínoynna, undir Neslandinum, á Sandsvág/Skúvoyarfirði og Hvalbiarfirði
• Uppsjóvarvinnan munandi betur karmar og størri veiðimongd
• Uppsjóvarvirki bygd á Tvøroyri, Fuglafirði og Vestmanna
• Ferðavinnustrategi gjørd og virkar eftir ætlan
• FAS bestu karmar at virka undir – og eru nú um 90 skip skrásett
• Atlantic Airways tikið av keypssálanum og er aftur Ogn Føroya fólks og nýggj strategi løgd i m.a. viðførir munandi bíligari ferðaseðlar.
• Atlantic Airways ordra nýggjar tyrlur og nýtt Airbus 320 flogfar til levering í ár og komandi ár
• Vága Floghavn útbygd og umstøðurnar fyri flogferðslu munandi betraðar
• Nýggjur floghavnsterminalur bygdur fyri 130 mió.kr.
• Granskingarsetrið INOVA er tikið í nýtslu, eitt risalop fyri granskingarumhvørvið i Føroyum
• Vækstfonden settur í gildi aftur fyri Føroyar, so íverksetarar kunnu fáa risikovilligan kapital og øktar fíggingarmøguleikar
• Nýggj skip til Skúvoyar og Norðoyggjar
• Nýggj Nólsoyarferja bjóða út til bygging
• Atgongdin til útlendska arbeiðsmegi munandi bøtt, tá tað um faklærda arbeiðsmegi ræður
Sosial- og almannamál
• Eldraøkið er lagt út til kommunurnar og fyrsta føroyska eldralógin gjørd
• Barnaumboðsmaður er settur á stovn til tess at verja rættindi hjá børnum smb. barnarættindasáttmálanum
• Barnahús sett á stovn, sum bøtir um og verjir børn, sum hava verið úti fyri kynsligum ágangi og harðskapi
• Depil til fjølbrekað børn og ung bygdur í Rúnavík
• Økisdepil til fólk við sálarsjúku í gerð í Sandoy
• Íbúðir til sálarveik bygt í Vági
• 40 íbúðir til fólk við sálarsjúku og menningartarni bygdar í Havn, Klaksvík og Runavik
• Fountainhúsið sett á stovn – arbeiðsrættað tilboð til fólk við sálarsjúku
• Lóg um arbeiðsfremjandi tiltøk (rúmligur arbeiðsmarknaður)
• Lóg um endurvenjing (lógartryggjaður rættur )
Heilsumál
Út- og umbyggingar av Landssjúkrahúsinum fyri uml. 400 mió.kr.
Nýggj heilsutænasta sett á stovn við ráðgeving innan diabetis, hjarta og æðrasjúku, krabbamein og børnum.
Heilsudeplar stovnaðir kring landið.
Heilsutrygd - børn og ung ikki gjalda egingjald.
Áseting um endurvenjing innan sjúkrahúsverkið
Menta- og útbúgvingarmál
479 fleiri næmingar á miðnámið og hægri lestri 2008-2014 soleiðis býtt:
188 = 27% fleiri næmingar til Hægri lesna í tíðarskeiðnum 2008-2014
291 = 14% fleiri næmingar til miðnám i tidarskeiðnum 2008-2014
Bygging av Marknagils skúladepli fyri 515 mió.kr.
Kringvarpshúsið útbygt fyri 16 mió.kr.
Tekniski skúla i Klaksvik útbygdur fyri 36 mió.kr.
Miðnámsskúlin á Kambsdali útbygdur fyri 32 mió.kr.
Peningur játtaður til ítróttarskúla í Vági.
Játtan til Fróðskaparsetri hækkað.
Nýggjar yrkisútbugvingar innan matvøruyrki, innan sniðgeving og tilvirking úr føroyskum tilfeingi.
Lestrarstuðulin fyri lesandi við børnum hækkaður 200 kr.pr.mðr. fyri hvørt barn.
Loftbrúgv til tónleikarar og listafólk sett á stovn saman við vinnuni.
Filmspolitikkur orðaður og peningur avsettur til filmsframleiðslu á figgjarlógina.
Figgjarliga eru vit eisini við at koma uppá turt aftur - eftir skilaleysu niðurbræðingina av blokkinum i 2002 og eksplosiva útreiðsluvøksturin framdan av fullveldissamgonguni, bæði fram til 2004 og stuttað skeiði CHE hevði valdi 2008. Hetta hevur kostað føroysku tjóðini gódar 6 mia.kr., sum vit nú mugu byrja at gjalda av uppá, tí neyðugt hevur verið at figgja árligu hallini við lántøku .
Góða gongdin kann skjótt vendast um andstøðuflokkarnir fáa valdið eftir valið. Tí er umráðandi stuðla Sambandsflokkinum til hetta valið - hann borgar fyri tryggleika og vælferð fyri land og fólk okkara.
Johan Dahl, landsstýrismaður
RN
Aftur


text:
Orð: Hans Andrias Djurhuus
Lag 1: Jógvan Waagstein
Lag 2: Jóhannus á Rógvu Joensen
1. Vit kunnu øll at renna dyst
og spæla “gamla-mann,”
men altíð rennur Karin fyrst –
hon flestar leikir kann!
2. Hon hevur gult og purlut hár
og eygu klár og blá
og eina rødd sum sól og vár,
eitt sinn sum síl í á.
3. Og allar fuglar kennir hon
og blómur uttan tal,
um kapp við kálvin rennur hon,
og tað er runnið væl.
4. Hon er so leikandi og løtt
og djørv og fótafim.
Hon syftir Óla sum ein vøtt
og ræðist ikki brim.
5. Og hvar hon gongur, hvar hon fer,
vit fylgja henni sæl.
Hon grønu byttu fulla ber,
og tað er borið væl.
6. Ja, Karin, hon er altíð fyrst,
hon allar leikir kann.
Hon lærdi meg at renna dyst
og spæla »gamla mann«.


text:
Orð: Jacob Knudsen
Týtt: Axel Tórgarð
1. Sí, úr havi rísur nú morgunsól,
roðandi hon logar á heyg og hól.
Sólarglæman ljómar um høv og lond,
nú tá ljósið lendir á heimsins strond.
2. Eg vil lætt og frítt draga andadrátt,
syngja Guði lov, nú er horvin nátt;
bera honum tøkk hvørja morgunstund,
hóast synd og deyða er ljós mín lund.
3. Bera honum tøkk, tí tá sólin rann,
eg í sál og likami kenna kann
sæla troyst, og ugga fær sálin mín,
bert eg sigi trygt: Verði vilji tín.
4. Tori eg at fevna teg, stundin sæl,
nevna teg við nøvnum, mær líkar væl,
nøvn, sum mínum kærleika siga frá:
móðir, systir, unnusta, hjartans trá.
5. Ljóshav eftir ljóshav at himni ber,
hagar lotið kemur, nú morgun er,
sum var ljósið andin, mær fell í lut.
Á, tú mildi skapari, faðir, Guð.
6. Lat meg bara fara um náttmyrk høv,
lat meg bara stevna at míni grøv,
lívsins Guð meg verjir á mínum veg,
og úr deyðans hondum hann frelsir meg.
7. Sí, tá rísur sólin úr havi brátt,
maktast myrkurs megi og deyðans nátt,
sigursljómur ljóðar um høv og lond,
stilt nú ljósið stendur á lívsins strond.


text:
Sostatt hevur Hægsti Rættur tikið undir við sjónarmiðunum hjá TAKS um, at upprunaliga endamálið í lógini frá 1999 ikki var at fara skeivur av.
- TAKS fegnast um úrskurðin. Tað er hugaligt, at hetta drúgva mál loksins hevur fingið ein enda. Vit á TAKS hava áhaldandi tvíhildið um, at vit í sínari tíð bóru okkum rætt at. Úrslitið í dag er ein staðfesting av okkara støðu í málinum. Vit arbeiða miðvíst við at geva okkara kundum eina góða tænastu og rættvísa viðgerð, og tað fara vit at halda fram við at gera, sigur Eyðun Mørkøre, stjóri á TAKS.
Talan var um ein einmæltan dómsúrskurð. Allir sjey hægstarættardómararnir góvu TAKS viðhald.


text:
Umseting av viðtøkunum hjá Reyða Krossi úr donskum til føroyskt
Viðtøkur fyri Reyða Kross Føroya
§ 1.
Navn felagsins er Reyði Krossur Føroya, við heimstaði í Tórshavn.
§ 2.
Reyði Krossur Føroya skal í øllum virki sínum halda tær lógir og reglur, ið eru galdandi fyri tilknýtið hjá Danska Reyða Kross til Altjóða Reyða Kross, nýtsluna av merkinum hjá Reyða Krossi, meginreglurnar hjá Reyða Krossi og arbeiði og uppgávurnar hjá Altjóða Reyða Krossi.
§ 3.
Reyði Krossur Føroya skal taka sær av hjálpararbeiðinum hjá Reyða Krossi í Føroyum og gjøgnum Reyða Krossi í Danmark arbeiða fyri Altjóða Reyða Krossi.
§ 4.
Endamálið hjá Reyði Krossi í Føroyum er:
- at hjálpa og samstarva við Føroyskar myndugleikar, sum taka sær av manngóðum arbeiðum, umframt at hava um hendi tilbúgvingar- og útbúgvingarligar arbeiðir.
- at átaka sær manngóð, tilbúgvingar- og útbúgvingarligar arbeiði, har umstøðurnar krevja ein sjálvbodnan innsats, sjálvt ella í samstarvi við føroyskar myndugleikar, feløg ella felagsskapir.
- at geva føroyingum íblástur til at hugsa og virka samsvarandi meginreglunum hjá Reyða Krossi.
- at geva áhugaðum føroyingum møguleika at seta í verk meginreglurnar hjá Reyða Krossi gjøgnum praktiskt og manngott arbeiði.
- at fremja vinalag og altjóða fatan millum fólk tvørtur um landamørk.
- Reyði Krossur kann ikki stuðla øðrum felagsskapum uttanfyri Reyða Kross.
Í øllum førum har tøk verða tikin í felag, er tað undir tí fortreyt, at grundleggjandi meginreglurnar hjá Reyða Krossi verða hildnar.
§ 5.
Ímyndin hjá Reyða Krossi Føroya er orðingin “Reyði Krossur Føroya” saman við einum reyðum krossi á hvítum botni smb. galdandi reglur fyri nýtslu av Reyða Kross merkinum.
§ 6.
Stk. 1. Reyði Krossur Føroya er ein felagsskapur, sum kann stovna virkisbólkar, antin sum landafrøðiligar eindir ella við ávísum virksemi. Hetta verður gjørt í samstarvi við nevndina.
Stk.2. Virkið kann vera ymisk sløg av samfelagsligum arbeiði, samarittarbeiði, skeiðvirksemi, PR- og kunningararbeiði, endurnýtsluvirksemi, altjóða arbeiði, innsavningar, ungdómsarbeiði URK (Ung í Reyða Krossi) og tílíkt. Nevndin velur ein virkisleiðara og varavirkisleiðara, í samráð við virkisbólkin. Eru fleiri bólkar við somu uppgávu býtt upp landafrøðiliga, kann nevndin í samráð við virkisleiðaran velja ein samskipara. Nevndin ger leiðbeiningar til virksemi hjá bólkunum.
Nevndin kann bjóða virkisleiðarum, samskiparum og øðrum at luttaka á nevndarfundum, har tey hava talurætt, men ikki atkvøðurætt.
Stk.3. Um nevndin heldur tað verða neyðugt, kann hon niðurleggja ein virkisbólk. Á sama hátt kann nevndin, um tað verður neyðugt og eftir samráð við viðkomandi virkisbólk, seta virkisleiðaran, varavirkisleiðaran ella samskiparan frá.
§ 7.
Nevndin kann velja ein nevndarlim at møta á fundunum hjá leiðslu hjá virkisbólkunum.
§ 8.
Miðað verður ímóti at velja eitt umboð í øllum økjum. Nevndin velur umboðið.
§ 9.
Øll, sum búgva ella hava arbeiðsadressu í Føroyum kunnu gerast limur í Reyða Krossi Føroya.
§ 10.
Stk. 1. Aðalfundurin er evstu myndugleika Reyði Kross Føroya.
Stk.2. Ársaðalfundurin verður hildin hvørt ár áðrenn 1. apríl. Eykaaðalfundur skal haldast, um formaðurin metir tað verða neyðugt ella um so er at 2/3 av nevndini krevur tað við boði til formannin. Allir limir hava rætt at møta á aðalfundinum.
Stk.3. Nevndin skipar seg sjálv við formanni, næstformanni, kassameistara og um neyðugt einum skrivara. Nevndin telur fimm limir, og tveir tiltakslimir skulu veljast.
Stk.3.2. Nær skild, hjúni ella onnur, ið eru nær knýtt at hvørjum øðrum, kunnu ikki veljast til formann og kassameistara ella kassameistara og grannskoðara. Somu reglur eru galdandi um líknandi viðurskifti um ógegni kunnu koma í.
Stk.3.3. Nevndin sjálv kann økja talið av nevndarlimum at sita í tvey ár í senn, tó soleiðis at hesir ikki mugu verða fleiri enn helvtin av aðalfundarvaldum limum.
Stk. 3.4. Nevndararbeiðið er ólønt. Nevndin kann seta lønt hjálparfólk. Nevndarlimur, ið verður settur í starv sum lønt hjálparfólk, missur nevndarsessin. Lønta hjálparfólkið er ikki valbært til nevndina.
Stk.4. Felagið verður teknað av formanninum. Við keyp og søla av fastari ogn krevst undirskrift av formanni og tveimum nevndarlimum. Fulltrú kann gevast.
Stk.5. Aðalfundurin skal lýsast í minsta lagi tríggjar vikur og í hægsta lagi sjey vikur áðrenn fundin, í minst tveimum av landsins størstu bløðum. Eykaaðalfundur verður innkallaður við fráboðan sjey dagar frammanundan. Uppskot at viðgera á aðalfundinum, íroknað val av nevnd, skulu vera nevndini í hendi í seinasta lagi tvær vikur áðrenn fundin.
Stk. 6. Atkvøðurætt og valbæri, ið skulu vera myndug, hava/eru bert limir í Reyða Krossi Føroya. Ein og hvør avgerð krevur vanligan meiriluta. Skrivlig atkvøðugreiðsla kann verða kravd við persónvali. Atkvøðurætturin kann útinnast við skrivligari fulltrú. Eingin limur kann hava meira enn eina fulltrú. Til at broyta viðtøkurnar krevst at 2/3 av teimum limum ið eru á fundi játta tí. Broyting av § 1, 2, 3, 4, 5, 6, 7, 8, 9 og 10. Stk. 6 í viðtøkunum hjá Reyða Krossi Føroya, krevur góðkenning frá stýrinum hjá Dansk Røde Kors.
Stk. 7. Skráin hjá aðalfundinum skal í minsta lagið hava hesi fundarevni:
- Val av fundarstjóra og skrivara.
- Frásøgn frá virki felagsins í farna ári og núverandi støðu.
- Framløga av roknskapi, ið skal vera grannskoðaður av ríkisgóðkendum ella skrásettum grannskoðara.
- Viðgerð og góðkenning av frásøgn og roknskap.
- Áseting av limagjaldi fyri næsta roknskaparár.
- Innkomin uppskot.
- Arbeiðsætlan fyri komandi tíðarskeið
- Val av nevndarlimum, 3 í ómaka ári og 2 í maka ári. i.
- Val av tveimum tiltakslimum til nevndina – á vali hvørt ár
- Val av grannskoðara
- Ymiskt.
§ 11.
Ferða- og vistarhaldsútreiðslur til aðalfundin rindar limurin sjálvur. Ferða- og vistarhaldsútreiðslur í samband við luttøku á nevndarfundum rindar Reyði Krossur Føroya.
§ 12.
Fígging. Allar inntøkurnar fella til felagið. Nevndin ger eina fíggjarætlan fyri eitt ár í senn, sum inniheldur inntøkur og útreiðslur til virksemi og virkið hjá bólkum.
§ 13.
Um Reyði Krossur Føroya heldur uppat, lutast ognir felagsins einum føroyskum manngóðum felagsskapi, ið hevur sama endamál sum Reyði Krossur Føroya.
§ 14.
Samstarvið millum Dansk Røde Kors og Reyða Kross Føroya verður niðurfeld í einari samstarvsavtalu millum forsetan fyri Dansk Røde Kors og formannin fyri Reyða Kross Føroya.
§ 15.
Gildiskoma: Hesar viðtøkur vóru samtyktar tann 7.04.2002 og aftaná framløgu fyri nevndini hjá Dansk Røde Kors aftur samtyktar á vanligum aðalfundi tann 25.03.2003 við kravdum rættingum. Rættingarnar samtyktar á aðalfundi tann 27.03.2011 og lagdar fyri leiðsluni hjá Dansk Røde Kors. Broyttar á aðalfundi tann 25. mars 2012.
Broyttar á aðalfundi tann 14. mars 2016


text:
SKRIVA EITT BRÆV. BJARGA EINUM LÍVI.
KOM OG VER VIÐ TIL ÁRSINS SKRIVIÁTAK OG FEJRA ALTJÓÐA MANNARÆTTINDADAGIN 2016.
Átakið fer fram í desember mánað 2016, men tú kanst longu nú tekna teg til.
Hvat um títt bræv bjargar einum lívi?
Soleiðis gert tú!
Hesum skriva vit fyri
Í einum av trimum málum síggja vit eina ítøkiliga broyting eftir at brøvini koma fram. Hvørt bræv munar!
TALA SØKINA HJÁ UPPRUNAFÓLKINUM
Canada
Upprunafólk
TALA SØKINA HJÁ UPPRUNAFÓLKINUM
Canada
Upprunafólk
George Desjarlais, ein Dane-Zaa-maður úr West Moberly First Nations í landnyrðingspartinum av British Columbia, fæst við at útbúgva seg til andligan leiðara hjá sínum fólki. West Moberly First Nations og Prophet River First Nations hava mótmælt byrgingini í rættinum og víst á, at teirra rættindir sambært sáttmála verða skúgvað til viks. Hóast málið enn er til viðgerðar í rættinum, heldur stjórnin í landslutinum fram við verkætlanini.
Hetta kanst tú m.a. skriva:
- Byrja við ”Dear Prime Minister” og send boðini higar:
- Krev, at arbeiðið at byggja Site C-byrgingina steðgar beinanvegin.
Skriva brøv til:
JAGSTRAÐ FYRI SÍNAR KROPSPARTAR
Malawi
JAGSTRAÐ FYRI SÍNAR KROPSPARTAR
Malawi
Tíggju ára gamla Annie Alfred vil vera sjúkrarøktarfrøðingur, tá ið hon verður stór. Men dreymar hennara gerast kanska ongantíð til veruleika. Hóast hon er sum onnur børn í Malavi, so trúgva summi, at hennara kropspartar hýsa gandamátti.
Hetta kanst tú m.a. skriva:
- Byrja við: ”Dear President,”
- - Sig, hvør tú ert, og hví tann vandamikla støðan, sum Annie og onnur við albinismu eru í, ørkymlar teg.
- - Heit á hann um at verja fólk við albinismu og vísa, at brotsverk móti fólki sum Annie verða revsað.
Skriva brøv til:
HANSARA DIRVI BROYTTI HEIMIN
United States
HANSARA DIRVI BROYTTI HEIMIN
United States
Hansara dirvi broytti heimin. Tá ið Edward Snowden í juni 2013 lutaði skjøl hjá amerikonsku fregnartænastuni við fjølmiðlafólk, avdúkaði hann ómetaliga víðfevnt hópeftirlit um allan heim. Edward Snowden átti ongantíð at verið ákærdur fyri lógarbrot, sum hanga saman við mannarættindaavdúkingum. Kortini kann hann verða settur í fongsul í tíggjutals ár.
Hetta kanst tú m.a. skriva:
- Bið Obama forseta náða Edward Snowden, sum bara varskógvaði til frama fyri áhugamálini hjá almenninginum, áðrenn hann fer frá í januar 2017.
Skriva brøv til:
President Obama
The White House
1600 Pennsylvania Avenue NW
Washington, DC 20500
USA
Friðarligur aktivistur lívlangt fongsul
China
Friðarligur aktivistur lívlangt fongsul
Friðarligur aktivistur lívlangt fongsul
China
Friðarligur aktivistur lívlangt fongsul
Ilham Tohti virkaði ótroyttiliga fyri at byggja brýr millum fólkabólkar í Kina. Bæði á skrift og í fyrilestrum legði hann dent á, at hann als ikki tók undir við harðskapi. Heldur eggjaði hann til samstarv og samlag millum fólkabólkar. Men hann er fongslaður fyri lívið – fyri at birta upp undir etniskan tvídrátt. Ilham Tohti er ein virdur universitetsprofessari, sum er kendur fyri sínar hóvligu áskoðanir á ósemjur millum fólkabólkar í Kina. Kortini handtók politiið hann í januar 2014 í heiminum í Beijing. Í fimm mánaðir hoyrdu familja og vinfólk hvørki orð ella eið frá honum. Hann fekk ikki matartugguna í 10 dagar, og føturnir vóru fjøtraðir í 20 dagar. Í septembur 2014 varð hann so dømdur lívlangt fongsul – fyri at birta upp undir fíggindskap millum fólkabólkar.
Hetta kanst tú m.a. skriva:
- Skriva fongsulsleiðaranum eini boð:
- - Byrja við: ”Dear Director,”
- - Sig, hvørt tú ert, og hví tað ørkymlar teg, at Ilham Tohti framhaldandi situr í varðhaldi.
- - Bið hann við tínum egnu orðum sleppa Ilham leysum beinanvegin og treytaleyst.
Skriva brøv til:
Director Fan Jun
Prison Administration Bureau of Xinjiang Uighur Autonomous Region
No.626 Xinquanjie, Tianshanqu Urumqi
Xianjiang Uighur Autonomous Region
People’s Republic of China 830002
amnesty@amnesty.fo
PÍNDIR OG FONGSLAÐIR FYRI GRAFITTI
Azerbaijan
PÍNDIR OG FONGSLAÐIR FYRI GRAFITTI
Azerbaijan
Tveir ungir lesandi, Bayram Mammadov og Giyas Ibrahimov, dittaðu sær at finnast at statinum á so almennan hátt, sum teir kundu. Teir málaðu sín bersøgna boðskap á standmyndina av tí undanfarna aserbadjanska forsetanum – sama kvøld sum hann fylti. Dagin eftir, tann 10. mai. 2016, vórðu teir handtiknir og varðhaldsfongslaðir við íspunnum skuldsetingum. Bayram og Giyas sita í varðhaldi, meðan teir bíða eftir rættarmálinum. Verða teir dømdir sekir, kunnu teir fáa 12 ára fongsulsrevsing – alt fyri at finnast at stjórnini í einum uppslagi á Facebook.
Hetta kanst tú m.a. skriva:
- Byrja við: ”Dear president,”
- - Sig, hvørt tú ert, og hví tað ørkymlar teg, at Bayram Mammadov og Giyas Ibrahimov sita í varðhaldi.
- - Bið hann tryggja, at Bayram og Giyas verða leyslatnir alt fyri eitt, og at tær ósonnu ákærurnarnar um rúsevnir verða sleptar.
Skriva brøv til:
Ilham Aliyev
Office of the President
19 Istiqlaliyyat Street
Baku, AZ 1066
Azerbaijan
amnesty@amnesty.fo
SETTUR FASTUR FYRI EITT SMS
Cameroon
SETTUR FASTUR FYRI EITT SMS
Cameroon
Fomusoh Ivo Feh, millum vinirnar bara Ivo, skuldi júst byrja á universitetinum, tá ið eitt sms broytti alt. At senda eitt sms er eingin brotsgerð. Krev, at Kamerun sleppir øllum ákærum móti Ivo og vinmanninum og sleppir teimum leysum.
Hetta kanst tú m.a. skriva:
- Byrja við: ”Dear President,”
- - Sig, hvør tú ert, og hví tað ørkymlar teg, at Ivo Feh og vinmaðurin sita í varðhaldi.
- - Bið hann sleppa øllum ákærum ímóti teimum og sleppa teimum leysum beinanvegin.
Skriva brøv til:
President of the Republic of Cameroon
P.O. Box 95
Yaoundé
Cameroon
MEIRA ENN 1000 DAGAR Í FONGSLI FYRI MYNDATØKU
Egyptaland
MEIRA ENN 1000 DAGAR Í FONGSLI FYRI MYNDATØKU
Egyptaland
Fyri at taka myndir varð Shawkan handtikin, píndur og settur í varðhald. Hann er, millum nógv annað, ákærdur fyri ”at órógva tann almenna friðin” og ”at vera partur av einum brotsmannaliði”. Rættarmálið er í gongd. Verður hann dømdur sekur, kann hann verða dømdur til deyða.
Hetta kanst tú m.a. skriva:
- Byrja við: ”Dear Counsellor,”
- - Sig, hvør tú ert, og hví tað ørkymlar teg, at Mahmoud Abu Zeid, ella Shawkan, situr í varðhaldi.
- - Bið hann við tínum egnu orðum sleppa øllum ákærum mót Shawkan og sleppa honum leysum beinanvegin.
Skriva brøv til:
Nabil Sadek
Office of the Public Prosecutor
Madinat Al-Rihab
New Cairo
Egypt
BÓNDI Í HERNAÐ ÍMÓTI EINUM AV HEIMSINS STØRSTU GULLNÁMUM
Peru
BÓNDI Í HERNAÐ ÍMÓTI EINUM AV HEIMSINS STØRSTU GULLNÁMUM
Peru
Máxima Acuña hevur drigið Yanacocha, eitt av heimsins størstu gull- og koparnámum, í rættin. Rættarósemjan snýr seg um ognarrættin til jørðina, har hon og familjan búgva. Hon hevur staðið ímóti harðligum álopum frá politinum á staðnum fyri at nokta at flyta. Máxima sigur ágangin vera eina roynd at reka seg burtur, so at námsfyritøkan sleppur at brúka jørðina. Men hon noktar at geva eftir fyri trýstinum.
Hetta kanst tú m.a. skriva:
- Byrja við: ”Dear Minister,”
- - Sig, hvør tú ert, og hví tú stúrir fyri trygdini hjá Máximu Acuña.
- - Bið hann við tínum egnu orðum verja Máximu fyri ágangi og hóttanum, sum hon livir undir hvønn dag.
Skriva brøv til:
Carlos Basombrío
Ministerio del Interior
Plaza 30 de Agosto s/n Urb. Corpac
San Isidro, Lima
Perú
Finn eitt tiltak, har tú kanst luttaka
Vilt tú heldur stovna títt egna tiltak? Trýst her!
Stovna títt egna skrivi-tiltak
SKIPA FYRI EINUM SKRIVI-TILTAKI
Tú kanst skipa fyri einum skrivitiltaki t.d. á tínum skúla ella skriva heimanífrá. Títt tiltakt kann vera stórt ella smátt. Alment ella privat. Her á síðuni fært tú alt neyðugt tilfar. Tá milliónir av fólkum rópa upp samstundis, og senda brøv samstundis, so fremja vit eitt ógvusligt trýst, og tað skapar úrslit. Í einum út av trimum málum síggja vit ítøkilig úrslit. Og tú kanst vera við til at gera munin!
EITT BRÆV BJARGAÐI LÍVINUM HJÁ FRED OG YVES!
"Í 2015 sendu føroyingar fleiri enn 700 brøv m.a. til Kongo, og saman við 170.000 øðrum brøvum hava vit broytt lívið hjá tveimum ungum dreingjum í Kongo.
Í Tjørnuvík, á tekniska skúla í Klaksvík og á Studentaskúlanum í Havn skrivaðu ung brøv til m.a. teir báðar Fred og Yves, sum vórðu handtiknir og ákrædir fyri at hava skipað ein kriminellan bólk og fyri at royna at koyra stjórnina hjá Kabila forseta frá. Sambært sakførarum teirra eru heilt einfalt eingi prógv um nakað kriminelt móti teimum. Málið er politiskt grundað, tí Fred og Yves eru partur av einum ungdómsfelagsskapi, sum roynir at fáa fólk at taka lut í friðgarligum politiskum kjakum og tiltølum. Stjórnin sá hetta sum eina hóttan, og teir stóðu til at fáa deyðarevsing. Amnesty meinar tað beint tað øvugta: Fred og Yves eru samvitskufangar, fongslaðir fyri at arbeiða fyri fólkaræði og fyri at royna at ábyrgda stjórnina. Og í dag eru hesir leyslatnir. Takk fyri hvørt einasta bræv! Hvørt bræv ger mun!
Vit hava nú savnað 133 brøv.
Soleiðis bjarga brøv lívum!


text:
Eftir umsókn kann stuðul latast til limafelagsskapir og lokalfeløg fyri serliga góðar verkætlanir børnum og ungum at gagni, ella fyri samfelagsgagnligar verkætlanir, har børn og ung eru virkin.
Stuðul úr Stuðulsgrunni FURs verður býttur so ofta, sum starvsstjórnin heldur tað hóska best. Ongar umsóknarfreistir eru galdandi, og allar umsóknir koma til viðgerðar og verða svaraðar, so hvørt tær koma inn. Tey, sum fáa stuðul úr Stuðulsgrunni FURs, hava skyldu til at lata FUR eina skrivliga frásøgn frá tí stuðlaðu verkætlanini í seinasta lagi 3 mánaðir eftir, at hon er framd.
Stuðul verður bert latin eina ferð fyri sama tiltak. Starvsstjórnin tekur støðu til umsóknirnar. Starvsstjórnin kann eisini lata vera við at veita stuðul, um ongin skikkað umsókn eftir hennara meting er komin.
Stuðulsumsókn kann heintast her: Stuðulsumsókn úr stuðulsgrunni FUR’s


text:
Hví Luther í skúlanum?
19.06.2017 - 14:20 - Ásbjørn Jacobsen
Fólkakirkjan og Mentamálaráðið hava heitt á Nám um at gera temasíðu um Luther og reformatiónina, sum tók seg upp fyri 500 árum síðan.
Olivia Weihe Hansen, lærari í kristni, hevur skrivað flestu tekstirnar og gjørt uppgávur til teir. Snartoymið hevur sett saman og gjørt tilfarið liðugt.
Í námsætlanum fyri kristnikunnleika og átrúnað verður kravt, at undirvíst verður í evangelisku luthersku læruni í fólkaskúlanum.
Í partinum kjarnaøki verður sagt soleiðis um høvuðstættirnar í kristnari trúgv, list og mentan í søguligum og nútíðar høpi:
”Hetta kjarnaøki hevur til endamáls at fáa næmingin at skilja, hvønn týdning kristin trúgv hevur fyri menniskjað. Víst verður á, hvussu kristindómur hevur havt ávirkan á menniskju og samfeløg í øldir, og hvussu henda ávirkan ger seg galdandi í dag. Dømi verða tikin bæði úr søgu og gerandisdegi. Undirvíst verður í evangelisku luthersku læruni. Ein týdningarmikil partur av hesum kjarnaøki eru trúargreinirnar og sakramentini. Næmingar í sama flokki kunnu vera úr ymsum samkomum, og tí eigur atlit at verða tikið at hesum. Roynt verður at fata og virða tær ymisku hugsanirnar um átrúnaðarligar spurningar, og viðkvom evni verða viðgjørd sakliga, so eingin kennir seg særdan. Dentur verður lagdur á høvuðstættirnar í kristnu trúnni og tað, sum kristin trúarsamfeløg eru felags um.”
Mælt verður til, at skúlaárið 2017/2018 verða undirvísingargongdir lagdar til rættis í øllum flokkunum úti á skúlunum við støði í hesi temasíðu hjá Snar um Luther, 500 ár eftir at hann var atvoldin til at reformatiónin byrjaði.
Luther verður viðgjørdur í bókini Kristni 7 (Nám 2011). Bókalisti við tilfari í Námi sæst longur niðri á temasíðuni.
Sjálvur dagurin er merktur í álmanakkanum 31. oktober í 2017 við orðunum ”upphav trúbótar Luthers”.
Skotið verður upp at lærarar í kristni, søgu og føroyskum finna saman, at leggja stuttar undirvísingargongdir til rættis, har lyklaorðini kunnu verða reformatión, mótmæli og at breiða út tekst við samtíðar miðlum á móðurmálinum, skrivar snar.fo.


text:
Hósdagin 31. august verða tveir fyrilestrar á Reinsarínum. William Simonsen lívfrøðingur tosar um sína gransking í spjaðing av skógarmottuni og tær smittur, ið hon kann bera, meðan sviin Bjørn Herrmann tosar um dálkinga í náta. Eisini spælir Marius Ziska.
Hesir báðir granskararnir fara at tosa um hesi áhugaverdu evni á einum máli, ið øll skilja.
Skrá
Kl. 19.30-20.00 William Simonsen lívfrøðingur úr Føroyum, Høvusyvirskrift: – North Atlantic Tick Study (NATS)
Undiryvirskrift – gransking innan spjaðing av skógarmottuni Ixodes ricinus og teim sjúkuelvandi smittunum hon kan bera uppá.
Kl. 20.00-20.30 Bjørn Herrmann prof. og mikrobiologur úr Svøríki, Høvuðsyvirskrift: Er tað vandamikið at veiða náta ?
Undiryvirskrift: hvat hava allir nátasjúkutilburðirnir í 1930unum lært okkum ?


text:
Uppslagstalvan
FRÁ TÝSDAGIN 21. FEBRUAR SKULU TELEFONIRNAR HJÁ BØRNUNUM VERÐA HEIMA ELLA Í TASKUNI !!!!
Kunnu tit foreldur hjálpa okkum at greiða børnunum frá, at nú er ikki lov at brúka snildtelefon í Snjallabjallu? Vit hava sjálvandi fortalt børnunum um hetta og eru spent uppá, hvussu hetta fer at merkjast.
Hóast vit áður hava sagt, at tað er upp til tykkum foreldur at avgera, um tit loyva børnunum at hava telefon við, so mugu vit nú broyta hetta og siga, at vit ikki loyva tí longur. Tað eru tíverri alt ov nógv børn, ið eru sera bundin av telefonini og tað tykist vinda uppá seg. Tí steðga vit tí nú. Vit síggja, hvussu nógv telefonirnar stýra børnunum og vit vilja fegin, at tað eru onnur ting tey eru upptikin av, meðan tey eru her.
Tit kunnu altíð ringja á okkara telefon 258358/455088/218878 og batmintonhøllin 250358.
Børnini sleppa at ringja heim, um tey t.d mangla matpakka, skiftiklæðir, venjingarklæðir ella um okkurt er áfatt. Spæliavtalur og onnur planlegging skal gerast áðrenn ella aftaná at børnini koma og fara her í Snjallabjallu.
Kunnu tit foreldur hjálpa okkum at greiða børnunum frá, at nú er ikki lov at brúka snildtelefon í Snjallabjallu? Vit hava sjálvandi fortalt børnunum um hetta og eru spent uppá, hvussu hetta fer at merkjast.
Hóast vit áður hava sagt, at tað er upp til tykkum foreldur at avgera, um tit loyva børnunum at hava telefon við, so mugu vit nú broyta hetta og siga, at vit ikki loyva tí longur. Tað eru tíverri alt ov nógv børn, ið eru sera bundin av telefonini og tað tykist vinda uppá seg. Tí steðga vit tí nú. Vit síggja, hvussu nógv telefonirnar stýra børnunum og vit vilja fegin, at tað eru onnur ting tey eru upptikin av, meðan tey eru her.
Tit kunnu altíð ringja á okkara telefon 258358/455088/218878 og batmintonhøllin 250358.
Børnini sleppa at ringja heim, um tey t.d mangla matpakka, skiftiklæðir, venjingarklæðir ella um okkurt er áfatt. Spæliavtalur og onnur planlegging skal gerast áðrenn ella aftaná at børnini koma og fara her í Snjallabjallu.
Vit hava fingið boð frá teimum, ið arbeiða við at gera spæliøkið uttanfyri her og skúlan, um at siga við børnini, at tey ikki mugu fara inn á byggiøkið. Tað er ikki lov, tí tað er arbeiðsøki og tískil ikki trygt. Kunnu tit hjálpa okkum at minna børnini á hetta ??
Foreldur og børn hava vent sær til okkum, í samband við at ting forsvinna úr taskum, penalarhúsum o.a. Tað hevði verið deiligt um foreldur at børnum í Snjallabjallu, kundu hildið eygað við um ókendir blýantar, viskileður, saksar o.a. koma heima við, so rætti eigarin kann fáa tey aftur.
Vinarliga
Starvsfólkið í Snjallabjallu :)
Vinarliga
Starvsfólkið í Snjallabjallu :)


text:
Vinarliga fyllið út allar teigar í tilmeldingarskjalinum niðanfyri. Legg til merkis, at bara eitt navn skal til hvørja tilmelding.
Tilmeldingin er bindandi. Rokning verður send við teldubrævi.
Verður meldað frá seinni enn 14 dagar áðrenn tiltakið, verða bert 50% av kostnaðinum endurgoldin. Tá tilmeldingarfreistin hin 28. september 2016 er farin, verður einki endurgoldið.
Til ber tó altíð at broyta navn á tilmeldingini uttan eyka kostnað.
Endurgoldið verður ikki fyri broytingar í fráboðaðu skránni.
Tilmeldingarfreistin er farin. Hava tit spurningar, eru tit vælkomin at skriva til industry@industry.fo.


text:
Mánadag-hósdag kl. 9-21
Fríggjadag kl. 9-18
Leygardag kl. 10-16
Sunnudag kl. 14-17
Telefon 302030
svarar frá kl. 10
Sambinding verður aftur týskvøldið 10. oktober kl. 1930.
Øll eru vælkomin til Sambinding, sum er eitt tiltak fyri fólk, sum júst eru komin til Føroya, ella hava búð her í styttri tíð, longri tíð ella altíð.
Vit bjóða kaffi, te og køkur, og tiltakið er ókeypis. Vit síggjast!
Nýtt: Møt upp kl. 19 til fría undirvísing í grundleggjandi føroyskum.
Fylg við á facebooksíðuni Sambinding/Intertwining
Press the British flag in the top right corner to see the English version
Mentanarheiðurslønir Tórshavnar býráðs 2017 vórðu í dag latnar á almennari samkomu í Müllers pakkhúsi. Virðisløn M.A. Jacobsens fyri fagrar bókmentir fekk Sissal Kampmann, meðan Simme Jacobsen varð heiðraður fyri mentanaravrik.
Tvær barnamentanarheiðurslønir vórðu latnar, onnur til Havnar Sjónleikarfelag og hin til Hjálmar Dam og Honnu Flóvinsdóttir.
Nú riggar aftur til at logga á heimasíðuna at bíleggja tilfar og endurnýggja lán.
Eisini ber aftur til hjá lánarunum at logga á Filmstriben at hyggja film og at nýta ebøkur og ljóðbøkur frá eReolen.
Hósdagin 5. oktober kl. 17 handar Tórshavnar kommuna Mentanarvirðislønir M.A. Jacobsens á almennari samkomu í Müllers Pakkhúsi í Havn. Á skránni eru eisini framførslur av tónleiki og sangi. Øll eru vælkomin til hesa heiðursløtu.
Tilsamans fýra virðislønir verða latnar í ár. Tvær verða latnar í navni M.A. Jacobsens, ein fyri fagurbókmentir og ein fyri mentanaravrik, umframt tvær Barnamentanarheiðurslønir.
Nú fara lesiringarnir á Býarbókasavninum skjótt at byrja aftur.
Fyrsti fundur er á Býarbókasavninum mánakvøldið 25. september kl. 19, tá vit fara at skipa lesiringarnar og leggja lesiætlan fyri veturin.
Tað er ókeypis at luttaka í lesiringi á bókasavninum, og vit útvega bøkurnar, ið verða lisnar. Lesiringarnir hittast á Býarbókasavninum við jøvnum millumbili.
Øll eru vælkomin – roynd sum óroynd.
Fá meir at vita við at skriva til Vónbjørt á vonbjortv@bbs.fo.
Kyndilin kemur til Havnar mánadagin 18. september.
Móttøka verður á Vaglinum kl. 13, og aftan á verður framsýning sett á Býarbókasavninum kl. 14.
Sri Chinmoy Oneness-Home Peace Run hevur virkað síðan 1987, og hesi seinastu 30 árini hevur kyndilin vitjað 155 lond og runnið fleiri enn 600.000 km.
Les meira um stovnsetaran Sri Chinmoy og um friðarrenningina.
Týskvøldið 12. september hittast vit aftur á Býarbókasavninum til Sambinding, sum er eitt hugnakvøld, har føroyingar og tilflytarar hittast til prát og hugnaliga samveru.
Russiska Galina kemur at fortelja okkum um sítt ítrív, tøving. Her kunnu tit síggja myndir úr stovuni hjá henni, sum er prýdd við føroyskari ull.
Beint áðrenn Sambinding, kl. 19, er hálvur tími við undirvísing í føroyskum á byrjanarstigi.
Vit síggjast týskvøldið til Sambinding í Havn.
(Press the British flag in top right corner for English version)
Mál- og avriksavtalur eru nú gjørdar við Svimjihøllina, Býarbókasavnið og Kvøldskúlan fyri 2017/18.
Í visjónini fyri Tórshavnar Kommunu er m.a. ásett, at høvuðsstaðurin er effektivur og framtakshugaður við skjótari og góðari tænastu til borgarar og vinnu.
Við støði m.a. í hesi visjón er innan mentamálaøkið/ trivnaðarfyrisitingina sett út í kortið, at gera sonevndar mál- og avriksavtalur við stovnar innan mentamálaøkið hjá Tórshavnar kommunu.
Hetta verður gjørt við tí fyri eyga at seta mál og leggja ætlanir fyri virksemið, at tryggja rationellan rakstur, eins og støðugt at fremja og eftirmeta arbeiðsgongdir, umframt at skapa eitt kveikjandi og mennandi arbeiðsumhvørvi.
Alt hetta við tí meginendamáli at veita góðar tænastur og tilboð til borgararnar. Hesir 3 stovnarnir eru týðandi tænastustovnar innan frítíð, ítrótt og mentan.
Ljóðbókalistin er ein listi yvir bøkur, lisnar inn á fløgur og bond, sum Býarbókasavnið eigur. Í listanum er ein stutt lýsing av hvørjari einstakari bók. Meginparturin av bókunum er á fløgum.
Ljóðbókalistin, sum er 166 síður, er ókeypis og fæst á bókasavninum.
Øll kunnu læna ljóðbøkur. Um tú ikki fært komið á bókasavnið, kanst tú senda onkran fyri teg ella melda teg til Bókaberan, sum er eitt ókeypis tilboð til fólk, sum ikki hava møguleika at koma á bókasavnið.
Vit hittast annað týskvøld í mánaðinum kl. 1930-2130.
Øll eru vælkomin - vit síggjast!
12. september
10. oktober
14. november
12. desember
Um Sambinding
Sambinding er eitt tiltak, har tilflytarar og føroyingar hugna sær saman, koma at kennast og læra av hvørjum øðrum.
Øll eru vælkomin – bæði við og uttan stokkar.
Luttøkan er ókeypis, og tilmelding er ikki neyðug.
Sambindingarkaféin er eitt afturvendandi opið tiltak eitt týskvøld um mánaðin. Átakið er skipað sum eitt samstarv millum Býarbókasavnið, Reyða Kross og "Hvussu kunnu vit hjálpa?".
Annað týskvøld í mánaðinum
kl. 1930–2130
12. september
10. oktober
14. november
12. desember
Nýtt! Kom kl. 19 og
lær okkurt føroyskt
á byrjanarstøði
Øll eru vælkomin!
Niels Finsens gøtu 7 - 100 Tórshavn - Tel 302030 - bbs@bbs.fo


text:
Loysn á bústaðartrupulleikunum liggur beint fyri durunum
Suðuroyar Sparikassi fegnast stórliga um fólkavøksturin í Føroyum. Og sum orðatakið sigur: “Vandi er í hvørjari vælferð”.
”Eg havi fylgt neyvt við í almenna kjakinum um bústaðartrupulleikarnar í Føroyum, har ið sethúsaprísirnir eru nógv hækkaðir og útboðið er ov lítið. Í kjakinum verður m.a. ført fram, at neyðugt verður í skundi at byggja fleiri hundrað nýggjar bústaðir, eins og ljós verður varpað á at fleiri bústaðir standa tómir kring landið. Men ein onnur loysn liggur eisini beint fyri durunum – ein loysn við nýtslu av verandi sethúsum, sum kann viðvirka til at skapa meiri dynamikk á føroyska bústaðarmarknaðinum. Loysnin ger tað møguligt hjá ungum familjum og støkum at seta føtur undir egið borð, geva eldri møguleikan fyri at vera búgvandi longri heima í kenda grannalagnum og samstundis fjálga sær um tilveruna. Loysnin fyri nøkur kann vera heildarognarpartar“– sigur Søren L. Bruhn, stjóri í Suðuroyar Sparikassa.
Ein heildarognarpartur (‘ideel anpart’) snýr seg um, at tveir eigarar eiga eitt og sama matrnr, men teir eiga hvør sín heildarognarpart, sum teir óheft av hvørjum øðrum kunna selja og seta sum trygd fyri láni í bankanum. Hetta er rímuliga vanligt í td. Danmark, har ið fólk javnan selja og keypa eina ‘villalejlighed’.
Treytin fyri heildarognarpartar er, at eigararnir kunna semjast um brúksrættin til ognina, herundir viðlíkahald v.m. – hetta verður gjørt í einum samognarsáttmála. Ognin verður tí ikki sundurmatrikulerað. Víðari sigur Søren L. Bruhn at ”Suðuroyar Sparikassi við at varpa ljós á heildarognarpartar vónar at kjakið verður meiri fjøltáttað”, og vísir samstundis á at “tað møguliga skal ein hugburðsbroyting til fyri lutvíst at loysa bústaðartrupulleikan við heildarognarpørtum”.
Eigur tú td í dag eini sethús í tveimum hæddum, sum eru vorðin ov stór – men tú kundi samstundis hugsað tær at blivið búgvandi í fyri teg kenda grannalagnum? So eru heildarognarpartar ein loysn. Harvið koma samstundis fleiri bústaðir út á marknaðin.
Suðuroyar Sparikassi fíggjar gjarna heildarognarpartar - eins og bankar gera aðrastaðni - á jøvnum føti við t.d. sethús, raðhús og eigaraíbúðir – tí heildarognarpartar víðka um bústaðarmarknaðin og geva fleiri møguleikan fyri at búgva, virka og trívast í Føroyum.
Vágur, 2. oktober 2017
Søren L. Bruhn
Fartelefon: 239872
Teldupostbústaður:soren@ss.fo


text:
Ítróttur
Komandi 3 vikurnar skal bólkur 1 verða í høllini, og bólkur 2 skal svimja.
Um tit av onkrari orsøk ikki fáa luttiki, so skulu tit hava ein seðil við frá foreldrunum um hví!
Kunnu tit ikki svimja, so skulu tit í høllina í staðin.
Bólkur 1:
Kristina R, Rakul S, Kate, Jóhanna Maria, Bára, Anna, Rani, Brandur, Páll, Rasmus, Jonas, Gudmundur, Dan Eyðun, Mortan, Boas, Fríði, Bjørg, Jón Baldur
Bólkur 2:
Angela, Halla T, Fríða, Halla F, Rakul M, Róa, Kristina O, Bjarta, Astrid, Alex, Jónas, Jóan Pauli T, Jóan Pauli H, Bjørg, Ró, Rókur, Hanus, Esther, Anna Lóa


text:
Stýrið
fyri Skálafjararsamstarvið hevur á fundi 10. november 2015 tikið avgerð
um at fremja broytingar í virkseminum hjá Økistænastuni.
Talan er
um, at virksemið á Sambýlinum á Skála verður flutt til Sjóvarlon á
Strondum, og at virksemið á Heiminum á Mýrunum, Runavík verður flutt á
Eysturoyar Røktar-og ellisheim.
Hóast Sambýlið á Skála og Heimið á
Mýrunum hava tænt sínum endamáli, so ásannar stýrið, at talan er um
tveir gamlar og ótíðarhóskandi bygningar, meðan Eysturoyar Røktar-og
ellisheim og Sjóvarlon eru nýggjari og nútímans bygningar, og at
umstøðurnar bæði hjá búfólki og starvsfólki, sostatt koma at gerast
munandi betri at búleikast og virka undir.
Tá talan er um pláss
til borgarar, ið eru minnisveikir, ásannar stýrið týdningin av, at hesi
pláss verða varðveitt og verða tí 8 "vanlig” pláss á Eysturoyar
Røktar-og ellisheimi at nýta til endamálið.
Eftir, at nevnda
tillaging er framd, verður talan um 3 bygningar – ávikavíst á Toftum,
Runavík og Strondum, við tilsamans 96 búðplássum.
Við at fremja
nevndu broytingar, gerast fíggjarligu fortreytirnar hjá Økistænastuni
hjá Skálafjarðarsamstarvinum munandi betri til at bøta um tilboðini til
heimabúgvandi og seta inn við fleiri átøkum enn í dag.
Hetta er fult í
samljóði við Løgtingslógina um heimatænastu, eldrarøkt v.m. sum, m.a.
leggur dent á,at skapa møguleikar hjá okkara borgarum at kunna búgva í
egnum heimi sum longst.
Runavík, tann 11.11.2015
Skálafjarðarsamstarvið


text:
Eg veit eitt stað har børnini fara
Eftir skúlatíð
Tað er eitt hús vit spæla og læra
Løtur vit hava frí
Nógv at gera, gott at vera
Og onki sum tú skalt
Tað besta er tey vaksnu vilja alt
Sodn sodn sodnhúsið
Sodn sodn sodnhúsið
Sodn sodn sodnhúsið
Har kanst tú klippa, tekna, líma
smíðja og tað tú vil
Næstan alt sum børnini tíma
Nógv er at gleða seg til
Ganga á fýra standa á hondum
Hvør orkar at sita í frið
Vit dansa og syngja við
Vilt tú síggja film og flenna
Ella við mær vit út
Vit kunnu sparka bólt og renna
Ella bólta rút
Sita inni hugna og baka
Spæla ein góðan leik
Staðið er tað besta sum eg veit


text:
Elsebeth Mercedis Gunnleygsdóttur spyr um fiskivinnunýskipanina
Munnligur fyrispurningur til landstýrismannin í fiskivinnumálum, Høgna Hoydal
Víðvíkjandi fiskivinnunýskipanini
1. Kann landsstýrismaðurin upplýsa, um útrokningarnar hjá M/S Ågot eru rættar?
2. Metir landsstýrismaðurin, at hetta er nøktandi fyri hetta reiðaríið, ið hevur verið virkið í føroyska samfelagnum síðani 1993?
Viðmerkingar
Nógvir spurningar eru, tá um nýggja fiskivinnuuppskotið ræður. Fleiri vita ikki, hvat vendir upp og hvat vendir niður. Saman við at tað fleiri ferðir er komið fram, at verður uppskotið um nýggja fiskivinnuskipan samtykt, er stórur vandi fyri, at hundraðtals arbeiðspláss í Norðurøkinum fara at hvørva um heilt stutta tíð. Bara fyri at taka eitt dømið úr rúgvuni verður spurt um, hvat kvoturnar fara at verða 1. januar 2018 eftir nýggja fiskivinnuuppskotinum.
Í sambandi við at stórur partur av vinnuni er ørkymlaður í hesum døgum, hevur reiðarin á línu- & garnaskipinum Ågot lagt fram almenn tøl, ið lýsa kvotugrundarlagið hjá skipinum Ågot. Reiðarin upplýsir, at sambært uppskotinum, sum fyriliggur, kemur árliga grundarlagið hjá M/S Ågot at ljóða soleiðis: 1) Tosk 84 tons í føroyskum sjógvi 2) Hýsa 35 tons í føroyskum sjógvi 3) Svartkalvi við gørnum 213 tons 4) Flemish Kap 97 tons 5) Ísland 0 tons og 6) Grønland 0 tons.
Sambært reiðaranum so eru tað hesi fiskasløg, ið eru høvuðsfiskasløg hjá línuskipunum, meðan onnur fiskasløg eru alternativ, tá toska- og hýsufiskiskapurin svíkja. Ågot kemur at eiga lut í longu- og brosmukvotuni, men hetta er ein alternativ veiða, nú toska- og hýsustovnarnir av náttúrugivnum orsøkum hava verið søguliga illa fyri.
Reiðaríið metir seg hava fylgt ráðgevingini hjá Havstovuni, og hevur millum annað flutt seg á djúpari vatn at fiska. Men reiðaríið verður nú revsað, tí skipið hevur fiska minni av toski og hýsu magisku árini 2007-2016, ið er grundarlagið fyri nýggja roknistykkinum.
Reiðaríið hevur bíðað í spenningi, til toska- og hýsufiskiskapurin skuldi taka seg uppaftur, tí tað eru hesi fiskasløg, ið geva betri úrslit til rakstur og manning.
Ågot er eitt kombinerað skip, og eru tað eisini ár, ið hetta skip roynir við gørnum. Um hesin fiskiskapur skal loysa seg fyri skip og manning, so er minstakrav ein árlig kvota á áleið 500 tons. Sum uppskotið fyriliggur, hevur Ågot nú 213 tons av svartkalva við gørnum at liva fyri árliga. Hetta ger tað torført og vónleyst at rigga um millum línu og gørn. Umrigging er kostnaðarmikil og krevur tí munandi størri kvotu enn 200 tons.
Sambært reiðaranum so hevur M/S Ågot eftir fiskivinnuuppskotinum onga kvotu í Íslandi, og onga kvotu í Grønlandi. Ågot hevur roynt seg á Flemish Kap, og hevur hetta verið eitt gott íkast til skip og manning, og samfelagið alt. Ågot fiskaði í ár 310 tons á Flemish Kap. Men eftir nýggja uppskotinum verður kvotan hjá Ågot lækkað niður á 97, sum samsvarar við gott hálva last hjá Ågot. Hetta ger tað fíggjarliga óforsvarligt hjá reiðarínum at taka lut í fiskiskapinum á Flemish Kap.
Soleiðis sum driftin hjá hesum skipið er samanskrúvað, so stendur lítla reiðaríið í Klaksvík eftir við einari kvotu, ið, sæð út frá fíggjarliga sjónarhorninum, onga meining gevur. Reiðaríið hevur ongan møguleika at yvirliva. Ikki nokk við tí, so hevur hetta reiðaríið, eins og hini línuskipini, ongan møguleika at keypa kvotu á uppboðssølu.
Sambært nýggja uppskotinum verður eingin toskur seldur á uppboðssølu, fyrr enn TAC kemur upp um 10.000 tons, og sum uppskotið leggur upp til, so verður TAC 7.500 tons, tá fiskivinnunýskipanin kemur í gildi. Eingin veit, nær TAC fer upp um 10.000 tons, og tí eru eingi útlit hjá hesum reiðaríi, at sleppa fram at tilfeinginum.
Á Løgtingi, 21. mars 2017
Elsebeth Mercedis Gunnleygsdóttur


text:
Trupulleikar við blámusoppi kunnu ikki altíð loysast sum eitt byggimál burturav! Seinastu tíðina hevur regluliga verið at frætt um bygningar sum hava trupulleikar av blámusoppi, og tað vísir seg, at fólk eru ikki heilt álvulig við fyribrigdið. Flestu halda seg vita, at blámusoppur er nakað sum fólk gerast sjúk av. Vanliga fatanin er helst, at […]
Við fjølbroytta virkseminum á Gramar ber til at veita eina sera fjølbroytta tænastu. Vit kunnu ráðgeva innan náttúru og umhvørvisspurningar, umframt átaka okkum málsliga viðgerð, og kunnu sostatt eisini gera fullfíggjaðar frágreiðingar, sum bæði fakliga, málsliga og grafiskt lúka øll dagsins krøv. Bæði kommunur, virkir og einstaklingar hava í summum førum brúk fyri at lata […]Halt á at lesa …


text:
OGNIR til sølu/leigu
BYGDARRÁÐSFUNDIR
LÝSINGAR
ÚTSTYKKING
KORT
VEÐRIÐ
Buckwald
25.10.2005
Nógv munnu minnast okkurt til "Buckwald", sum var Inni á Fjørð og sum var heldur keðiligt umdømi fyri bygd okkara. Tað gamla er farið og nýggjar tíðir eru komnar. Eisini tí hugburði sum viðvíkir renovatión og avleiðingar tess fyri náttúruviðurskifti okkara. Tíbetur kann sigast.
Vestmanna Kommuna hevur tí sett sær fyri, at fáa kannað gamla ruskpláss okkara - sum í dag er tyrvt undir fótbóltsvøllinum Inni á Fjørð - fyri at fáa staðfest, um til hevði borði at brúkt okkara ídnaðarøkið meira skilagott. Vit tosa um einar 9000 m², sum í dag liggur óbrúkt, og lítla nyttu fyri nakran. Tað er í hesum sambandi, at tað nú um dagarnar verður royndargrivið á økinum, fyri at meta um nøgdir og møguleikarnar at gera øki sum vanligt ídnaðarøki.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
7. apríl 1986Nr. 30
Løgtingslóg um frítíð við løn, sum seinast broytt við løgtingslóg nr. 56 frá 16. mai 2006 1)
Kapittul 1
Lógarøki
§ 1. Løntakarar í almennum ella privatum starvi hava rætt til frítíð og frítíðarløn, sum fyrisett í hesari lóg.
§ 2. Undir lógina koma tó ikki
1) tænastumenn landsins, ríkisins, fólkakirkjunnar og fólkaskúlans.
2) fiskimenn undir starvsviðurskiftum, ið ikki áseta reglur um frítíð við løn.
§ 3. Henda lóg viðvíkir ikki løntakara í almennum starvi, sum av landi, ríki, løgtingi ella kommunu hevur fingið vissað frítíð við løn, um so er, at landsstýrið metir viðkomandi skipan at veita løntakaranum ikki verri kor, enn fyriskipanirnar í hesi lóg tryggja.
2. stk. Landsstýrið kann fyriseta, at lógin verður ikki at galda starv ella starvsøki, har við sáttmála ella fyriskipan er vissað løntakaranum frítíð við løn eftir reglum, sum bjóða ikki verri kor, enn fyriskipanirnar í hesi lóg.
3. stk. Henda lóg minkar einki um víðari fevnandi frítíðarrætt sambært aðrari lóg ella fyriskipan eftir semju millum arbeiðsgevara og løntakara ella eftir gerðarrættardómi ella vanligum siði.
§ 4. Landsstýrið tekur avgerð í ivaspurningum, um persónur kemur undir hesa lóg.
Kapittul 2
Innvinningarár og talið á frídøgum
§ 5. 2) Frítíðin er 30 dagar fyri fulla starvstíð í tíðarskeiðinum 1. apríl til 31. mars (innvinningarárið). Innvinningarárið kann í staðin vera álmanakkaárið, um hetta er ásett í sáttmála millum avvarðandi partar. Er starvstíðin styttri enn fult innvinningarár, verður frítíðin sett í mun til starvstíðina.
2. stk. Burturvera frá arbeiðinum vegna sjúku, vanlukku, fyribils arbeiðssteðg av rakstrarligum ávum ella frítíð eftir hesari lóg, eins og burturvera vegna barnsburð skal ikki verða frádrigin við uppgerðini av starvstíðini, sum gevur rætt til frítíð.
3. stk. Frítíðarrætturin verður at rokna uttan mun til, um viðkomandi virki ella skip skiftir eigara í starvstíðini.
§ 6. 2) Løntakari, ið ikki hevur vunnið rætt til frítíð við løn ella frítíðarløn í 30 dagar hevur tó rætt til at taka frí uttan løn ella frítíðarløn í upp til 30 dagar í einum frítíðarári.
Kapittul 3
Frítíðarár og frítíðarskeið
§ 7. Frítíðin skal verða tikin í tíðarskeiðinum 2. mai til 1. mai (frítíðarárið).
2. stk. Frítíð eftir § 5 verður tikin áðrenn frítíð eftir § 6.
§ 8. 2) Minst 24 dagar av frítíðini skulu gevast samanhangandi í tíðini 2. mai til 30. september (frítíðarskeiðið). Er løntakari uppsagdur, má tó uppsagnarfreistin í ongum føri skerjast við, at frítíðin verður løgd innan fyri uppsagnarfreistina.
2. stk. 2) Frítíð út yvir teir 24 dagarnar kann verða givin uttan fyri frítíðarskeiðið, tó seinast 1. mai árið eftir.
Stk. 3. 3) Fyri fólk, sum starvast á skipi ella í flogfari, kann frítíðin, tá viðurskiftini gera tað neyðugt, tó verða givin aðra tíð av árinum. Frítíðin skal falla, so skjótt skips- ella flogfarisstarvið loyvir tað, og taka við á tí degi, sum báðir partar semjast um.
§ 9. Arbeiðsgevarin ásetir í samráð við løntakaran, nær frítíðin skal takast og boðar honum frá hesum við rímiligari freist.
Kapittul 4
Frítíðarløn og frítíð við løn
§ 10. 2) 4) Arbeiðsgevarin veitir løntakaranum frítíðarløn, ið er 12% av vunnari løn. Frítíðarlønin fellur til gjaldingar samstundis við lønini.
§ 11. 3) 2) Mánaðarløntir løntakarar hava rætt til frítíð við løn. Veitt verður harafturat frítíðarískoyti, ið er 1½ % av vunnari løn í undanfarna innvinningarári.
2. stk. 4) Fer mánaðarløntur løntakari úr starvi, verður veitt honum frítíðarløn eftir § 10 fyri alla ta frítíð, hann eigur á. Samstundis sum hann fer úr starvinum, verður upphæddin goldin eftir reglunum í § 20 a.
§ 12. Við útrokning av frítíðarløn og frítíðarískoyti verður ikki tald við løn, sum er útgoldin í frítíðini, veitt frítíðarløn ella útgoldið frítíðarískoyti.
§ 13. Við útrokning av frítíðarløn og frítíðarískoyti teljast við allar skattskyldugar lønarveitingar.
2. stk. Fyri fiskimenn verður frítíðarlønin útroknað og útgoldin sambært galdandi sáttmála.
3. stk. Um so er, at lønin fult ella partvís er kostur og innivist ella aðrir fríir ágóðar, verður virðið av hesum at seta av landsstýrinum ella øðrum heimilaðum myndugleika. Hava partarnir avtalað eitt hægri virði, er hetta tó galdandi.
§ 14. Í tí føri, at eitt virki verður steðgað í frítíðini, kann løntakari har, sum ikki eigur rætt til frítíð allar dagarnar, virkið er steðgað, ikki av steðginum krevja endurgjald út um ta frítíðarløn, sum viðkomandi eigur á eftir ásetingunum í hesari lóg.
§ 15. Viðvíkjandi løntakarum á skipi eigur landsstýrið heimild at gera tey avvik frá fyrisetanunum í hesari lóg, sum kunna vera neyðug og rímilig undir teim serligu viðurskiftum, sum elvast á sjónum; t.d. kunna eftir samráð við viðkomandi løntakarafeløg setast reglur, soleiðis at tann árliga frítíðin kann vera býtt ella samanløgd við viðkomandi frítíð, og undir viðurskiftum, har okkurt serligt verður til hindurs fyri tí lógfyrisettu frítíð, frammíhjá løn og kostpeningur verða givin sum frítíðarendurgjald.
§ 16. Verður frítíðarlønin ikki goldin rættstundis, skal gjaldast 11/2% í rentum fyri hvønn byrjaðan mánaða frá gjalddegnum.
Kapittul 5
Vanligar reglur
§ 17. Rætturin til frítíðarløn, løn í frítíðini ella frítíðarískoyti fyrnast, um krav til rættin ikki verður fráboðað arbeiðsgevaranum fyri 1. apríl í frítíðarárinum, frítíðin skal takast.
2. stk. Ger arbeiðsgevarin ikki eftir kravinum, fyrnast tað, um ikki løntakarin uttan óneyðugt dvøl letur kravið fremja.
3. stk. Er kravið fyrnað, fer upphæddin í Frítíðargrunnin.
§ 18. 4) Krøv um frítíðarløn, ið ikki eru fráboðað Toll- og Skattstovu Føroya í seinasta lagi 5 ár frá tí degi, frítíðarlønin er tøk 2. mai, eru fyrnað, og fer frítíðarlønin fyri krøv, sum eru fyrnað, í Frítíðargrunnin.
§ 19. Avtala um at siga frá sær rætt til frítíð, frítíðarløn, frítíð við løn ella frítíðarískoyti er ógildug.
2. stk. Loyvt er ikki at lata øðrum rættin til vunna frítíðarløn, eins og hesin rættur ikki kann verða fyri rættarsókn.
§ 20. Avgerð í ósemju arbeiðsgevara og løntakara millum um rættin til frítíð ella frítíðarløn verður tikin av Føroya Rætti.
§ 20 a. 5) 4) Arbeiðsgevarin skal um tey av landsstýrinum góðkendu avrokningarstøð rinda frítíðarlønina á frítíðarlønarkonto avvarðandi løntakarafelags.
Stk. 2. 4) Hevur løntakari einki umboðandi løntakarafelag at vísa á, skal frítíðarlønin, á sama hátt sum tilskilað í 1. stk., rindast á frítíðarlønarkonto hjá Frítíðarkontu, sum er skipan til varðveitslu og útgjald av frítiðartløn hjá teimum, sum einki umboðandi løntkarafelag hava.
Stk. 3.4) Tað einstaka løntakarafelagið og Frítíðarkonta skal útvega sær eina frítíðarlønarkonto til at varðveita frítíðarlønir á.
Stk. 4. 4) Løntakarafelagið hevur ikki ræði á peningi, sum stendur á frítíðarlønarkonti. Einans Toll- og Skattstova Føroya kann ráða yvir innistandandi á frítíðarlønarkontum, tá ið tað er neyðugt í sambandi við fyrisitingina av skipanini.
Stk. 5. 4) Renta av innistandandi á frítíðarlønarkontu hjá løntakarafeløgunum og hjá Frítíðarkontu skal rindast avvarðandi løntakarafelag og ávikavist Frítíðargrunninum.
Stk. 6. 4) Toll- og Skattstova Føroya fyrisitur inn- og útgjaldingina av fríðtíðarløn og Frítíðarkontu. Løntakarafeløgini og Frítíðarkonta rinda Toll- og Skattstovu Føroya fyri umsiting sambært hesi lóg.
Stk. 7. 4) Landsstýrismaðurin í vinnumálum ásetur nærri reglur um inn- og útgjaldsskipanina og um Frítíðarkontu.
Kapittul 6
Frítíðargrunnur
§ 21. 4) Frítíðargrunnurin er sjálveigandi stovnur.
Stk. 2. 4) Fæ grunsins fæst til vega frá rentuinntøkum smbrt. § 20 a, stk. 5 og avkasti av fænum, og peningi, sum sambært § 18 í løgtingslóg um frítíð við løn er ogn grunsins. Harafturat hoyrir til fæ grunsins tann upphædd, sum 1. apríl 1986 sambært landskassans roknskapi stóð í grunninum.
Stk. 3. 6) Fæ grunsins fer til at fíggja tiltøk, ið útvega løntakarum frítíðarmøguleikar. Í førum, har talan er um trotabúarviðgerð av peningastovni, kann frítíðargrunnurin í tann mun, fæ grunsins røkkur, tryggja løntakara frítíðarlønarkrøv, móti at vinna rættin til kravið mótvegis trotabúnum.
Stk. 4. 4) Landsstýrismaðurin velur nevndina fyri grunnin fyri 3 ár í senn.
Stk. 5. 6) 4) Roknskaparár grunsins er álmanakkaárið. Nevndin hevur skyldu at lata gera ársroknskap fyri farna árið við fíggjarstøðu tann 31. desember. Nevndin velur løggildan grannskoðara fyri eitt 3-ára skeið til at grannskoða roknskapirnar, sum verða sendir landsstýrinum á hvørjum ári innan 1. juni.
Stk. 6. 4) Landsstýrismaðurin ásetur viðtøkurnar fyri grunnin
Kapittul 7
Revsireglur
§ 22. Revsaður við sekt verður
1) arbeiðsgevari, sum uttan rímiliga orsøk letur vera við at gjalda vunna frítíðarløn, løn í frítíðini ella frítíðarískoyti, hóast hann verður kravdur.
2) arbeiðsgevari, sum ger avtalu um at siga frá sær skylduna til at veita frítíð, frítíðarløn, løn í frítíðini ella frítíðarískoyti.
3) persónur, sum ger avtalu um avhending av rætti til vunna frítíðarløn.
2. stk. Í fyriskipanum givnar við heimild í hesari lóg kann áleggjast revsing við sekt fyri brot á reglurnar í nevndu fyriskipanum.
3. stk. Verður brot útint av partafelag, lutafelag ella líknandi, kann áleggjast felagnum sektarábyrgd.
Kapittul 8.
§ 23. 3) (Strikað).
Kapittul 9
Gildisfyriskipanir
§ 24. Henda lóg kemur í gildi 1. apríl 1986, og samstundis fer úr gildi løgtingslóg nr. 31 frá 19. mars 1951 um frítíð við løn við seinri broytingum og § 4, 4. stk. og 5. stk. í løgtingslóg nr. 29 frá 12. oktober 1954 um lærlingaviðurskifti við seinni broytingum.
1) Sambært § 3 í stýrisskipanarlógini frá 1948 vóru løgtingslógir orðaðar á føroyskum og donskum máli. Henda grein er ikki endurtikin í galdandi stýrisskipanarlóg frá 1994.
Eftir at nýggja stýrisskipanarlógin kom í gildi á ólavsøku 1995, hevur vanlig mannagongd verið, at danski teksturin er tikin úr gildi við fyrstkomandi broyting í lógini, tó er tvítekstur varðveittur í summum førum.
Vinnumálaráðið, sum varðar av feriulógini, hevur í hesum føri valt ikki at taka danska tekstin úr gildi. Broytingar í feriulógini eftir 1995 eru bara gjørdar á føroyskum, og gjørt verður vart við, at munur er á danska og føroyska tekstinum.
2) Broytt við løgtingslóg nr. 75 frá 20. mai 1996.
3) Broytt við løgtingslóg nr. 70 frá 2. apríl 1993. § 2 í hesi løgtingslóg er avtikin við løgtingslóg nr. 75 frá 20. mai 1996 § 1, nr. 7.
4) Broytt við løgtingslóg nr. 56 frá 16. mai 2006, har § 2 er soljóðandi: “Henda løgtingslóg fær gildi 1. juni 2006.”
5) Broytt við løgtingslóg nr. 67 frá 23. mai 1997. § 2 í hesi løgtingslóg er soljóðandi: “Henda lóg fær gildi frá 1. januar 1998.“
6) Broytt við løgtingslóg nr. 40 frá 14. marts 1995. § 2, stk. 2 í hesi er soljóðandi:“Lógin fevnir eisini um frítíðarlønarkrøv, sum vóru greið til útgjaldingar 2. mai 1994.“


text:
Síðsta heyst skipaði føroyanevndin hjá MFS fyri tiltakinum ”Hví búgva hjá mammu, tá ið eg kann búgva á Oyrasundi?”. Nú – nærum eitt ár seinni – spyrja vit aftur sama spurning.
Hví lesa á Setrinum, har útboðið av vallærugreinum ikki er nøktandi – ella eksisterandi?
Ein stjórnmálafrøðilesandi á Setrinum, sum søkti inn í 2016, kundi gleðast um, at i 3. árshálvu kundi ein velja vallærugrein. Hetta gjørdist ein stokkut gleði, tí tá ið tímatalvan kom í summar, mátti Setrið aftur svíkja: ongar vallærugreinar.
Hetta er ikki einans galdandi fyri søgu- og samfelagsdeildina. Eisini hjá lesandi á námsvísindadeildini er úrvalið av lærugreinum minkað.
Vert er at leggja afturat, at lesandi á námsvísindadeildini (lærara- og námsfrøðilesandi) máttu enn einaferð býta í sitrónina, tá ið tey fyri stuttum fingu at vita, at stutta starvslæra, tey longu frammanundan hava, allarhelst skal skerjast enn meir.
Eitt dømi eru tey í 3. árshálvu á læraraútbúgvingini, sum hava valt danskt, og sum eftir ætlan skuldu í starvslæru eftir heystfrítíðina. Tey hava nýtt fleiri undirvísingartímar uppá at fyrireika seg til starvslæruna, men hava fingið boð um, at starvslæran nú verður av ongum.
Hví lesa har, vit eru noydd at koyra silvurpappír runt um hurðina, soleiðis at soppavøksturin ikki breiðir seg?
Hetta er veruleikin hjá teimum, ið hava alisfrøði á læraraútbúgvingini á Setrinum.
Onnur dragast við gjóstur og kulda. Hví er tað í lagi, at lesandi lesa undir umstøðum, ið Arbeiðseftirlitið ikki hevði loyvt starvsfólki at arbeitt undir. Er tað minni skaðiligt fyri tey lesandi?
Harafturat kann vísast á, at Setrið hevur innivist á Frælsinum – saman við fólkaskúlanæmingum!
Áður hevur hetta givið meining fyri læraralesandi, tí hetta bar við sær betri møguleikar fyri praktiska partinum av útbúgvingini. Tó eru hølisviðurskiftini á Setrinum vorðin so trong, at flokkar frá Søgu- og Samfelagsdeildini eisini hava fyrilestrar í fólkaskúlastovum.
Hetta merkir, at meðan tey lesandi sita til undirvísing ella fyrilestur, skulu tey hoyra uppá, at ein fólkaskúli hevur fríkorter beint uttan fyri skúlastovuna. Hetta ávirkar undirvísingina og gevur ikki eina kenslu av, at talan er um eina hægri (og seriøsa) útbúgving.
Landið hevur seinastu árini spýtt 600 milliónir í at byggja ein flottan og lekran miðnámsskúla. Hóast vit unna miðnámsskúlalesandi hetta væl, so mugu vit vísa á, at studentarnir høvdu Hoydalar og HH’arirnir høvdu Handilsskúlan við Marknagil.
Miðnámsskúlalesandi velja longu Føroyar sum nú er – men tað gera lesandi á hægri lesnaði ikki!
Setrið er spjatt út á fleiri smærri bygningar runt um í Havnini, harav fleiri einans eru til leigu. Tað er alneyðugt, at Fróðskaparsetrið verður samlað undir einum taki, skal lestrarlívið í Føroyum blóma. Synergi-effektin, sum man vanliga sær á hægri lærustovnum, er totalt blokerað í Føroyum, tí tey lesandi hava nærum einki samband við hvørt annað.
Seinastu árini hava alt fleiri søkt inn á Setrið. Hetta er sjálvandi at fegnast um, men við skúlabyrjan 2017 var talið nærum helvtina lægri enn í 2016. Virksemið á Setrinum er í vøkstri; fleiri útbúgvingar verða bjóðaðar út, fleiri flokkar eru, fleiri ph.d lesandi eru, enn áður, men fíggingin fylgir ikki við vøkstrinum, og tískil noyðist fyrisitingin allatíð at umraðfesta ella seta sparitiltøk í verk. Hetta er ikki virðiligt fyri tey, ið velja at lesa í Føroyum. Vit velja Føroyar, men Føroyar velja ikki okkum! Hví ikki raðfesta okkum eitt sindur meir?
Hví búgva hjá mammu, tá ið eg kann búgva á Oyrasundi?
Spf. MARK er eitt privat smápartafelag, sum veitir bústaðir til lesandi á hægri útbúgving og á miðnámi. MARK hevur fingið til vega 38 bingjuíbúðir á ávíkavíst 15 og 30 m2 til støddar. At talan er um eitt lítið býli, finnast vit ikki at. Lesandi hava heldur ikki so høg krøv til bústað. Trupulleikin við MARK liggur í prísinum.
Fyri eina 15 m2 bingjuíbúð skalt tú rinda 4.490 krónur um mánaðin. Ja, tú last rætt – 4.490 krónur fyri 15 m2! Hetta er við nýtslu.
Hevur tú til dømis eitt barn og býr einari 30 m2 íbúð, so er prísurin 6490 kr. Býrt tú einsamallur í somu íbúð er kostnaðurin 4990 kr. Tað er upplýst, at kostnaðurin fyri nýtslu er 495 krónur, og tí stavar hesin munur einans frá, at talan er um tvey og ikki eitt fólk. Tað kann ikki verða rætt, at ein stakur uppihaldari skal gjalda eyka fyri at hava barnið hjá sær búgvandi.
Man kann ikki lasta privatar vinnurekandi fyri at gera sær dælt av bústaðarneyðini hjá lesandi og ungum, ið hesum førinum við at hýsa teimum dýrum jarnbingjum. Men hetta er hvørki ein virðilig ella veruleikakend loysn. Almennu Føroyar mugu ikki bíða eftir, at privatu aktørarnir fara at loysa bústaðarneyðini í Føroyum, tí privatir aktørar hugsa fyrst og fremst um egnan vinning, og hetta fara føroysk lesandi at merkja sviðan av!
At búgva í Finsen man vera størsti dreymurin hjá flestu lesandi. Íbúðirnar eru snotiligar, flottar og liggja væl fyri. Bústaðir eru enn ikki komnir við nøkrum leiguprísi, men vónandi verður tað ikki eins høgt, sum hjá MARK. Talan er um ein almennan bústað, og tí ímynda vit okkum ikki, at prísurin verður so høgur.
Tað eru bara 37 íbúðir í Finsen – og tí vera tey, ið fara at búgva har, ikki bara sera heppin, men eisini betur stillað enn onnur lesandi í Føroyum.
Ert tú so heppin sum lesandi í Føroyum at fáa møguleikan at flyta út frá mammu og babba, so skalt tú allarhelst av við allan lestrarstuðulin og meira enn tað. Tað er snøgt sagt ikki í lagi, at tað skal verða fyrimunur at flyta til Oyrasund, enn at lesa í Føroyum.
Hví sita við kassan í Bónus fyri at fáa endarnar at røkka saman, tá ið eg kann hava eitt feitt lestrarstarv á Christiansborg?
Í Danmark kann ein jura-lesandi arbeiða hjá eitt nú Uttanríkismálaráðnum ella í Fólkatinginum. Í Føroyum arbeiðir ein búskaparfrøðilesandi við kassan í Bónus ella Magn. Hvar eru lestrarstørvini?
Tað er okkara pástandur, at hægri lesandi í Føroyum arbeiða nógv meira, enn føroyskir útisetar. Føroyski lestrarstuðulin røkkur ikki til so nógv í Føroyum, og tískil noyðist ein at arbeiða, skal ein hava ráð til dagsins uppihald. Hví ikki tekkjast teimum hægri lesandi í Føroyum við lestrarstørvum, ið eru viðkomandi fyri lesturin? Hetta er bæði til gagns fyri tann lesandi, men eisini fyri føroysku fyritøkurnar. Batar síggjast viðvíkjandi lestrarstørvum innan tað privata, men hvar eru almennu lestrarstørvini? Í Danmark er vanligt, at t.d. miðfyrisiting og kommunur hava lestrarstørv, men her eru Føroyar eftirbátar. Tað hevði klætt almennu Føroyum at tikið í nakkan á sær sjálvum og gjørt brúk av teimum, ið hóast alt fara at mynda miðfyrisitingina um nøkur ár.
Vit velja Føroyar.
Tað er alt ov lætt at venda Setrinum og Føroyum bakið, men tað hava vit ikki gjørt. Tað er ikki rættvíst, at vit so hava verri sømdir og kor, enn tey, sum fara av landinum at lesa. Vilja vit sum samfelag, at fleiri fara undir lestur í Føroyum, so mugu hesi fáa eina gularót afturfyri, men sum nú er, so liggur gularótin í Oyrasundi.
Góða løgting, landstýri og kommunur í Føroyum: veljið nú eisini okkum, tí vit hava valt tykkum!


text:
Børn úr Miðvági og Sandavági hava fótlbóltsdag.
Føstulávint - Kuldakrákan og sumbingar
Elin Michelsen greiðir frá, Elin á Rógvi hevur skrivað um Kuldakrákuna og hon lesur eisini. Børn úr Sumba greiða frá føstulávint
Vit hoyra um Kuldakrákuna, sum er í føstulávintshýri. Eisini um heimasíðuna, at børn kunnu senda grýlumyndir inn. Síðani hoyra vit børn úr Sumba greiða frá teirra føstulávintshaldi.
Aðrir partar
Hvat gera tey á familjulegu á Zarepta á Vatnsoyrum? Anna Helena, Sára og Róar fara at greiða frá.
Adhya Nandi hevur foreldur úr India. Pápi hennara kom til Føroyar at vera venjari í badminton. Adhya er fødd í Føroyum, men hevur búð í India í fýra ár. Hvat mál tosa tey heima? Og hvar ætlar Adhya at búgva, tá ið hon verður stór?
Hvussu er at búgva í Keypmannahavn? Og hvat hugsa børn við føroyskum foreldrum um Føroyar? Hvat mál tosa tey? Anna Sofía og Jóan Petur eru 8 ára gomul og ganga í skúla og til frítíðarítriv í Keypmannahavn. Í sendingini siga tey sína hugsan.
Tey í 6. og 7.flokki í skúlanum á Velbastað arbeiða við ávegisskriving. Yvirskriftin er - At ferðast. Tey finna uppá persónar, sum fara at ferðast. Olga, Teitur og Ingibjørg greiða frá.
So er Barnafestivalurin 2017 byrjaður. Vit hoyra um alt sum er í Norðurlandahúsinum frá døgunum 1.-9.apríl. Sunnuva Bæk greiðir frá og eisini siga børn sína hugsan.
Hvat er ein sansavilliniborg? Vit spyrja Gunnvu Zachariasen, sum er íbúgvi í villiniborgini. Djóni og Janus siga sína hugsan um sansavilliniborgina. So hoyra vit brot úr barnakonsertini hjá Føroya Symfoniorkestri. Søgan hesa ferð er - Skrímslið lítla systir mín. Diana, Bogi og Helena siga sína hugsan um konsertina.
19.apríl var Biophiliakapping í Norðurlandahúsinum. Tað var 4. og 5.flokkur í Sands skúla sum vann kappingina. Tey vóru professarar í gróti. 6.flokkur í skúlanum við Løgmannbreyt høvdu arbeitt við Narnia og gjørdist nummar tvey. Tey siga sína hugsan um kappingina og verkætlanina.
Tey hava tað stuttligt í Býlingshúsinum undir Fjalli í Havn. Eydna, Edmnund, Theodor, Svanna og onnur greiða frá.
Vit hoyra næmingar í 1. og 2. flokki syngja fyri okkum. Tey ganga í skúlanum á Fløtum. Jónsvein Heinesen er tøkningur
Eisini siga tey frá sangum
Næmingar í skúlunum í Sandoynni hava havt evnisviku við yvirskriftini - Matur og tilfeingi. Hetta var í samband við ársins Eplafestival. Tí fóru allir næmingar í skúla leygarmorgun, og fóru skrúðgongu yvir á økið, sum er í Trøðum á Sandi, har tey framførdu sang og leik. Børnini gleða seg og siga sína hugsan.
Upptøkurnar eru frá 2011
Børn hava sang og tónleik saman við læraranum Palla Hansen. Tey ganga í 5. og 6. flokki. Jónsvein Heinesen er tøkningur
Næmingar í Frískúlanum í Havn syngja og spæla fýra sangir. Skúlin er á Velbastað.
Upptøkurnar eru frá 2007
Upptøkurnar eru frá 2009.
Vit hoyra børn, sum ganga í Norðskála-Oyrar skúla. Eisini hoyra vit barnakórið. Jóannes S. Hansen spælir klaver og skipar fyri.
Upptøkurnar eru frá 2009
Sangupptøkur úr Vestmanna skúla frá 2007. Tey í 5.flokki greiða frá.
Vit eru í Sørvági og hitta børn, sum seta eplir niður. Tey í 4.flokki í Sørvágs skúla greiða frá.
Vit eru í Kollafirði. Og í Kollafirði fara vit víða um. Allir næmingarnir í skúlanum hava havt evnisviku. Tey í yngstu deildini hava arbeitt við Íslandi. Miðdeildin hevur arbeitt við India og hádeildin hevur arbeitt við Afrika. Vit eru fyrst í Íslandi. Diana, Anton, Lív, Andrea og Ása greiða frá. Síðai fara vit eitt stutt legg til Afrika, og tá fer Herit at greiða frá.
Vit eru í Kollafirði. Her hava tey evnisviku um lond og heimspartar. 4. 5. og 6. flokkur hevur um India. Angela, Julia og Meinhard greiða frá.
Tey hava havt evnisviku um hav.
Vit eru til sjónleik. Á pallinum eru Pettson og Findus. Tey fara at greiða frá og vit hoyra brot úr leikinum.
Lego Holics úr skúlanum á Argjahamri gjørdist vinnari 2015, triðja árið á rað. Filip úr Lego Holics greiðir frá. Eisini hoyra vit børn av Sandi siga sína hugsan um kappingina.
So er flaggdagur og Jensina Olsen fer at vitja Jógvan Arge, sum veit nógv um Merkið. Aftaná eru vit á Ovastaloftinum, saman við Jensinu og Snúta.
Fólk og dólgar í Kardumummubýnum er sjónleikur, sum verður sýndur í sjúnleikarahúsinum í Havn. Vit hitta leikarar, hoyra sangir, hoyra brot úr leikinum og tveir dreingir siga sína hugsan um leikin.
Næmingar í skúlanum á Argjahamri hava havt frálæru í forritan. Hetta var í sambandi við - Hour of Code.
Vit hoyra framførslur og práta við børn, sum eru til forskúladag á Argjahamri.
4.flokkar í Gøtu skúla hava verið í Norðagøtu, og leita eftir ormveru. Og nú flúgva firvaldar og admiralar í flokshølunum í Gøtugjógv. Næmingar fara at greiða frá gongdini frá ormveru til firvald/admiral.
Í skúlanum á Argjahamri eru fýrbein. Næmingar í 4. flokki ansa teimum, og tey fara at greiða frá.
Vit hoyra góðan tónleik afturvið góðari søgu. Føroya Symfoniorkestur hevur havt nógvar barnakonsertir, og hesuferð er evnið Føroyingasøga. Jákup Veyhe sigur frá.\t\t\t\t\t\t\t
Vit hoyra góðan tónleik afturvið góðari søgu. Føroya Symfoniorkestur hevur havt nógvar barnakonsertir, og hesuferð er evnið Føroyingasøga. Jákup Veyhe sigur frá.
Næmingar í 3. flokki í Eysturskúlanum í Havn 2013 høvdu evnisarbeiði um Brestiskvæðið. Vit hoyra børn í 1.2. og 3. flokki kvøða.
Heksirnar er ein nýggjur familjuleikur á Tjóðpallinum. Tað er ein spennandi, undirhaldandi, syrgiligur, stuttligur og hjartanemandi familjuleikur fyri alla familjuna. Jákup, Sóleyð og Petur Meinar greiða frá. Eisini siga børn, sum vóru til leikin, sína hugsan.
Vit hoyra um eina huldubygd, sum næmingar í skúlanum á Skúlatrøð hava gjørt. Tey ganga í 5.d og fara at greiða frá huldufólki og søgum.
Tey í býlingshúsinum á Velbastað, hava verið útferð og sæð fleiri smálomb, og hava uppliva nógv stuttligt og spennandi. Dánjal, Sjúrður, Bjarki og Steintór greiða frá.
Nú er Jasmin ein vaksin maður, men hann minnist væl fyrstu tíðina, tá ið hann kom til Føroyar. Hann kom til Føroyar úr krígsrakta Serbia.
Vit hoyra um jólakalendarin - Tjóvajólini, sum verður í sjónvarpinum. Páll Danielsen greiðir frá og eisini hitta vit Hjálmar Dam, sum spælir Kyrri. Í útvarpinum fara vit at hoyra jólakalendarasøguna - Eg sá ein eingil, sum Elin á Rógvi skrivaði í 2010 og hon fer at greiða frá.
Nú er Kim 12 ára gomul. Tá ið hon var 8 ára gomul flutti hon til Føroyar til mammu sína úr Thailandi. Hvussu var at koma til Føroyar? Og hvussu var at læra at tosa føroyskt? Og hvussu er skúlin í Thailandi í mun til Føroyska skúlan? Kim fer at greiða frá.
Í dag er klovnurin BUBU á vitjan í Barnútvarpinum. Hann hevur fleiri nýggjar sangir og hevur nógvar framtíðarætlanir
Næmingar greiða frá, hvat tey hava arbeitt við í skúlanum. Tey hava havt evnisviku um Kollafjørð. Tey hava máta, hvussu long bygdin er, tey hava lært nógv um tveir gamlar skúlar, tey hava vitja eitt 200 ára gamalt hús og so hava tey fyrireika framsýning.
Vit fara at hoyra um Kuldakrákuna og um Vit, sum er nýggj heimasíða til børn. Kuldakrákan er ímyndin, og klikkja vit á Kuldakrákuna, sum stendur á breddanum á heimasíðuni hjá kringvarpinum, so finna vit søgur, leikir, sjónvarpsendingar, spøl, sangir, evnissendingar, tíðindi og mangt annað. Elin Michelsen greiðir frá. Elin á Rógvi lesur og skrivar um Kuldakrákuna og Tórunn, Elsa, Ingi, Jákup og Tummas siga sína hugsan.
Hvat er land í eygsjón? Tað er tað, sum sjórænarar rópa, tá ið teir síggja land, sigur Sunnvá Bech, sum arbeiðir í Norðurlandahúsinum. Hesa ferð er Svøríki í eygsjón. Vit vitja Jensinu, Rasmus og Berg, tí tey venja sangir, sum vit kenna frá søgum, sum Astrid Lindgren hevur skrivað. Anna Fríða og Óðin, sum ganga í 1.flokki í Lítla Skúla, sita og tekna Pippi og aðrar tekningar, sum skulu á stórskíggja í Norðurlandahúsinum.
Tey lesa hvønn morgun og brúka ein serstakan lesihátt. Næmingar í 6.flokki í skúlanum á Argjahamri greiða frá.
Vit í Vestmanna á vitjan hjá Sylviu. Sylvia er 9 ára gomul og hon hevur likkupisur.
Altjóða minifiddlers-festivalur hevur verið í Føroyum í døgunum 8.-12.juni. 45 næmingar úr fleiri londum venja við Géza og øðrum strúkaralærarum. Hetta eru næmingar, sum eina ferð um vikuna fáa fjarundirvísing í violin. Nú hittust tey her í Havn at spæla violin saman. Tey eru úr Danmark, Týsklandi, Ísrael, Lapplandi, Finnlandi og Suðurkorea. Børnini eru 8-12 ára gomul og fimm føroysk børn eru eisini við. Festivalurin endaði við konsert í Norðurlandahúsinum. Vit vóru har við mikrofonini, tá ið legan var byrja og her var nógvur tónleikur at hoyra.
Á Oyrasundskollegiunum úti á Amager í Keypmannahavn, búgva nógvir føroyingar, sum eru lesandi. Her eru fleiri stórir íbúðarblokkar, og her búgva nógv føroysk børn. Hvussu er gerandisdagurin har? Miram og Lív búgva í L-blokkinum. Tá ið Barnaútvarpið bankaði uppá, var Lív og vitjaði Miriam.
Mumi er nú gjørdur við føroyskum røddum, og verður at síggja í Norðurlandahúsinum.
Í samband við Listarleypin, arbeiða næmingar í Frískúlanum í Havn við skuggadukkuleiki. Tey arbeiða saman við Rakel Helmsdal. Vit hoyra um Nykursvísu og ævitýrið, Trøllið hjá Pápaleysa. At enda hoyra vit Páll Danielsen lesa ævintýrið - Trøllið hjá Pápaleysa.
Jensina Olsen og Finnur Hansen spæla 26 nýggjar barnasangir á fløgu. Vit vitja tey og tey siga okkum, at Aleksandur Kristiansen hevur skrivað yrkingarnar, Knút Olsen hevur gjørt løgini og Bárður Jákupson hevur málað vatnlitsmálningar. Jensina syngur og spælir og Finnur spælir og tekur upp.
Í Frískúlanum í Havn kvøða tey alt árið, tó ikki í føstu. Vit hoyra um Ólav Riddarrós, sum tey fara at skipa og kvøða, tá ið dansistevnan verður 11.februar. Eisini hoyra vit um Hørpurímu. Tey høvdu eina verksmiðju í Norðurlandahúsinum, tá ið bókadagarnir vóru í november.
Anna á Borg greiðir frá, hvat hon hevur sæð og upplivað. Hon hevur fingið nógv at vita um plast, sum er evnið í umhvørvisvikuni. Eisini siga børn í skúlabólkinum í býlingshúsinum á Ternuryggi, sína hugsan. Tey hava m.a. teknað til kappingina á Býarbókasavninum. Borghild er í Ostahúsinum, og har ber til at síggja vistfrøðiligan mat, sum kann vigast og koyrast í krukkur og pappírposar, ístaðin fyri plast.
Skúlabólkurin í Býlingshúsinum á Ternuryggi er á vitjan. Tey hava lurtað eftir bókini - Malla ræður, sum hevur verið at hoyra í barnútvarpinum. Tey siga frá skúlabólkinum og siga sína hugsa um at vera vaksin.
Markus, Sigrid, Paula og Óla Martin greiða frá.
Í dag eru vit í Klaksvík á vitjan í skúlanum. Her hitta vit Rakul Ró, sum greiðir frá einum nýggjum roknisangi. Hon syngur eisini vælkendar sangir saman við næmingum í skúlanum í Barnaútvarpinum í dag.
Tá ið tað eru roknidagar, so er spennandi og áhugavert at vera í skúla. Allir næmingar arbeiða saman í ymiskum stovum. Har hava tey úr at gera í heilsustovuni, skúlaumhvørvisstovuni, í Kahootspurnakappingini, í ekspermentarium og á skúlablaðnum.
So nærkast Vísindavøkan 2017, sum Granskingarráðið skipar fyri. Tey skipa fyri kappingini - Ársins Vitanarfróðu. Næmingar í 5.flokki í Eysturskúlanum í Havn hava teknað seg til kappingina. Tey hava valt at granska sápu.
Hvør er Silas? Jú, Silas er abbasonurin hjá Hera Kragesteen. Abbin gjørdi honum eina fløgu í jólagávu og nú er hon komin út. Í Barnaútvarpinum í dag, sigur Heri okkum søguna um fløguna. Anfinnur Heinesen og Beinta Clothier syngja og eru sjónleikarar á fløguni, so tey siga eitt sindur um tað at frambera sum sjónleikari. Vit hoyra eisini brot úr sjey sangum, sum eru á fløguni Silas.
Katrin, Óli, Isabella, Eva, Tita, Gabriella og Sofía eru sjónleikarar og tey fara at greiða frá.
Tað er vár og tí er spennandi at hoyra um smáfuglar. Beinta Johannesen hevur skrivað bókina - Smáfuglar í Føroyum.
Næmingar í 7.flokki eru við í spæliliði. Tey hava til uppgávu at vera saman við børnum í 1.2. og 3.flokki í fríkorterinum, har tey skipa fyri spølum. Mikudagin fingu, tey sum hava verið við í spæliliðnum í ár prógv, sum Annika Olsen borgarstjóri í Tórshavnar Kommunu handaði. Sanna og Jónas úr 7.flokki í Eysturskúlanum í Havn greiða frá. Eisini siga børn í 2.flokki sína hugsan.
Hesuferð eru vit úti í Sandagerði í Havn. Tað er 24. juni og skótar gera klárt at brenna bál. Men hvat gera tey?
Í skúlanum við Løgmannabreyt hava tey havt eitt sera spennandi evnisarbeiði í eina viku. Evnið er samfelagið. Tey arbeiða, fáa pengar afturfyri og sleppa at keypa alt møguligt.
Í skúlanum við Løgmannabreyt hava tey havt eitt sera spennandi evnisarbeiði í eina viku. Evnið er samfelagið. Tey arbeiða, fáa pengar afturfyri og sleppa at keypa alt møguligt.
Í Sands skúla hava tey havt evnisarbeiði um sagnir. Vit hoyra tey greiða frá søgnini um Kálv Lítla. At enda hoyra vit brot úr kvæðnum - Harra Pætur og Elinborg, vit hoyra Klaksvíkar Dansifelag.
Summi arbeiða jólaaftan, børnini gleða seg og onkur hevur føðingardag jólaaftan. Vit fara at tosa við børn og vaksin, sum siga okkum, hvat tey gera jólaaftan.
Í Sørvági eru 15 næmingar í 5. flokki, sum hava gjørt verkætlan um tónleikabólkin Tinganest. Tey hava lært seg sangir, gjørt samrøðu við teir í bólkinum, gjørt plakatir, framløgur og skipað fyri konsert.
Hvat er ein trivnaðardagur? Tað hoyra vit í sendingini hesuferð. Næmingar siga sína hugsan og royna ymiskt spennandi.
Vit vitja í Lítla Skúla í Havn. Tey hava evnisarbeiði um ull. Og tað halda tey er sera áhugavert.
Vit fara at hoyra um einglar. Armgarð Arge greiðir frá.
Vit fara at hoyra um einglar. Armgarð Arge greiðir frá.
Hvat er føsta og føstulávint? Spurningin seta vit Armgarð Arge, og vit fáa nógv at vita. Eisini siga Filip, Bylgja og Eivi okkum, hvat tey fara at vera á førstulávint.
Vit spyrja Jóan Paula Joensen um føstulávint, um at ganga grýlu, sláa tunnu og mangt annað. Eisini siga børn okkum, hvat tey fara at vera føstulávintsmánadag.
Hvat er ein tunna og hvat hevur hon verið brúkt til? Vit spyrja Erling Isholm, søgufrøðing. Elin, Gilli og Jógvan fara at siga eitt sindur um at ganga grýlu, hvat er gott at fáa í posan, um at gerast kattakongur og mangt annað.
Miriam, Anna Petra, Bogi, Venningsted og Jógvan greiða frá evnisarbeiði, sum tey hava havt í Sands skúla. Tey hava lært eina rúgvu um ljóð, litir og árstíðir. Tey hava verið nógv úti í náttúruni og so spældu tey eisini sjónleik.
Vit hoyra um Mumi, tí nú verður filmurin um Mumi frumsýndur í Norðurlandahúsinum ? ein føroyskur Mumi filmur, við føroyskari talu og føroyskum sjónleikarum. Og tá verður eisini - Barnafestivalurin 2016 í Norðurlandahúsinum. Felisia, Sirius og Hedvig siga sína hugsan um Mumi og um Tove Janson, sum hevur skrivað og funnið uppá Mumi og hini í Mumidalinum.
So er 2. umfar av Orrustu byrjað. Seinasta sunnukvøld klokkan 19.30 var 1. sending. Tá sóu vit ÍA-dreingirnir kappast móti svimjigentunum úr Reysti. Vit tosa við børnini, vertin og onnur sum gera sendingina.
Songkvinna Lone Wernblad og Peter Wermø eru á konsertferð í Føroyum. Yvirskriftin er - Nøj det er for børn ella Ens í Norden. Eisini hava tey verksmiðju saman við børnunum. Vit eru saman við teimum í Tofta skúla, tá ið næmingar skriva sang og gera myndir, sum snúgva seg um tað serstaka, sum er í Føroyum.
Jákup Eli er 12 ára gamal og her er nógv stuttligt at síggja og hoyra. Eisini hoyra vit klavertónleik úr Porkeri.
Hvørjar søgur eru stuttligar? Hvat fær teg at flenna? Børn í útibarnagarðinum í Trongisvági siga sína hugsan
Tað eru tvey skúlabørn í skúlanum á Húsum á Kalsoynni. Tey eru systkin og eita Turid og Gunnar, sum eru 7 og 8 ára gomul.
Vit eru í Suðuroy og hoyra hesuferð næmingar í Porkeri greiða frá og tey syngja eisini fyri okkum.
Vit hoyra um skúlan í Mikladali og um Kópakonuna
Fríði, Jónas,Sjúrður og Lise greiða frá


text:
Ljósið fagur spælir, við títt vakra hár,
mín hjartans góða og kæra,
í fimm og tjúgu ár.
Enn í tínum eygum, sæst eyma skálka bros,
sum fyrstu ferð vit vóru saman
hjarta mítt tú fekk á gos.
Takk mín kæri skattur, tú ert alt hjá mær,
enn lukkuligur sum dagin,
tá ið tú gav títt svar.
Lyftið um liva, saman til seinasta dag,
Í sorg og gleði, kærleiksmegi
hjálpa skal okkum til tað.
Minnini tey kæru, goymi eg so væl,
um kærleiks leskandi løtur.
Ger strevið til eitt spæl.
Hesin stilli valsur, eina okkara er.
Tú sum brúður, eg sum brúðgom,
dansa nú enn eina ferð.


text:
ALTÍÐ ÁRVAKIN:
Vit eru altíð tilbúgvin og til reiðar, tá ávaringin kemur. Vit yvirvakja tína ávaringarskipan alt samdøgrið.
Talan kann vera um ávaring um álop, innbrot, royk, hita/kulda, gass, vatnleka, koltvíiltu og aðrar ávaringarskipanir.
TVÍFØLD TRYGD:
Ávaringarskipanirnar, ið vit seta upp, hava tilknýti til ein góðkendan ávaringardepil í Danmark, umframt okkara egna tilbúgvingardepil, sum beinanvegin gevur tykkum boð, um ávaringarskipanin fer í gongd.
SLEPP UNDAN ÓNEYÐUGUM ÓRÓGVI:
Vit kunnu senda okkara trygdarvørðar út at eftirkanna, hví tín ávaringarskipan fer í gongd. Er eitthvørt áfatt, taka vit neyðug stig til at fyribyrgja skaða á starvsfólk, bygningar og tól, og ringja eftir sløkkiliði og løgreglu, tá mett er neyðugt. Okkara trygdarvørðar kunnu veita fyrstuhjálp, og somuleiðis hava teir venjing og útgerð at sløkkja minni eldar.
Ring +298 60 60 60, ella skriva til okkara á ansni@ansni.fo, og fá meira at vita um yvirvaking av tíni ávaringarskipan.


text:
Í kvøld spælir Christopher á Vágsbøi
Mentan11-08-2017 - 16:23 - Jóanis Albert Nielsen
Dynamit og Signar í Homrum fara eisini á stóra pall.Summar Festivalurin heldur í dag fram við konsertum á trimum pallum, undirhaldi og tónleiki í Sivlandi og mangt annað.
Fyrsta kvøldið á Summar Festivalinum var framúr gott – og nakað vátt. Lukas Graham hevði stórfingna konsert á Vágsbøi, har eisini Danny & The Veetos hildu poppveitslu.
Í kvøld spælir poppstjørnan Christopher á Vágsbøi. Hann er komin til landið og lovar eina rimmar konsert í kvøld. Christopher spælir fangandi popptónleik, og hann er kendur sum ein fantastiskur performari á pallinum.
Í kvøld spæla eisini legendurnar Dynamit og Signar í Homrum á stóra palli. Eisini ber til at hoyra bólkar sum Tinganest, Grandma’s Basement, Báru Silvansdóttir, Jens Marna Hansen, Beinir og Benjamin Rajani.
Silvaland lat upp kl 14.00 og bjóðar aktivitetir og undir. Kl 17.00 verður konsert við Mariu á Lakjuni í Silvalandi


text:
Latið inn hevur Jóna Maria hin Hós, 31/10/2013 - 12:24
Nú nærkar tíðin seg til okkara ársveitslu, sum í ár samstundis er okkara 20 ára føðingardagurJ
Latið inn hevur Jóna Maria hin Frí, 25/10/2013 - 23:44
Latið inn hevur annajoannesardt hin Mik, 23/10/2013 - 22:10
Nú hevur fyrsta dansi kvøld hjá Tøkum Lætt verið,eitt frálíkt kvøld. Byrjað varð við barnadansinum kl 19, fyrst vóru barnarímur kvøddar. Síðan var ein søga søgd, hesu ferð kvæðið um Harra Pætur og Elinborg við tí fyri eygað at børnini í Tøkum Lætt fara at læra seg hetta í vetur.Seinni byrjaði vaksnamannadansurin, fleiri nýggj andlit vóru at síggja og tað er at fegnast um.Byrja varð við løttum kendum kvæðum og aftaná steðgin, sum vanligt er, við einum drekkamunni og góðum heimabakaðum afturvið, skipaði Helga Hermansen Kjartan Ólavsson, eitt sera gott og ríkt kvøld!
Latið inn hevur toekum_laett hin Sun, 20/10/2013 - 09:47
Tórshavn 14. 10. 2013
Góðu limir
Sum lýst í bløðunum var aðalfundur okkara tann 6. oktober í Skansastovu.
Andreas stóð fyri vali og varð afturvaldur. Nevndin er sostatt tann sama, við Andreasi sum formanni, Randi kassameistara og Jónu skrivara.
Men ein broyting var í eykanevndini, har kom Helena inn í staðin fyri Kirsten, sum bar seg undan. Hini í eykanevndini eru Gunnvør og Óli.
Og í veitslunevnduni halda Helga, Poula og Elsy fram, men Ásvør bar seg undan, fyri hana kom Sunneva.
Latið inn hevur Jóna Maria hin Frí, 18/10/2013 - 08:50
Nú kvøldini gerast myrk og long fer føroyski dansurin aftur í sving.
Vit í Tøkum Lætt bjóða øllum áhugaðum at vera við.
Latið inn hevur Jóna Maria hin Týs, 08/10/2013 - 20:55
Fyristøðukvinnan á Boðanesheiminum hevur heitt á okkum at koma at dansa føroyskan dans saman vid teimum mikukvøldið tann 9. okt kl.19. Hon helt fyri, at mikukvøld er onki sjónvarp, og búfólkini gleddu seg sera nógv til at síggja okkum og at luttaka í dansinum. Kvøðið verður stuttar og lættar vísur. Vit eru spent, at sleppa at síggja tad nýggja og stásiliga heimið. Tit, sum hava hug at luttaka, vinaliga svarið sms´inum. Vit møtast á heiminum kl. 19
Latið inn hevur Óli A. Reinert ... hin Týs, 08/10/2013 - 14:03
Aðalfundurin hjá Tøkum Lætt var í Skansastovu sunnukvøldið 6. oktober. Tað vóru ikki so nógv fólk møtt á fundi hesaferð, men eini 20-25 fólk mundu tað vera. Formansfrágreiðingin fyri farna árið varð lisin upp og góðkend. Andrias stóð fyri vali sum formaður, og varð hann afturvaldur við lógvabrestum.
Latið inn hevur Óli A. Reinert ... hin Týs, 08/10/2013 - 12:43
Leygarkvøldið 5. oktober varð dansað saman við pensionistum. Talan var um eldri fólk úr øllum landinum, ið hildu veitslu í Dansifrøi í Havn. Væl av fólki var samankomið, og úr Tøkum Lætt vóru vit eisini fleiri. Vit dansaðu eftir borðhaldið og kvóðu nakrar vísur og okkurt kvæði. Andrias skipaði Flóvin Bænadiktson og Hr. Sinclair, og Óli skipaði Leivs kvæði. Aftaná spældi eitt orkestur til dans, og mong fingu sær ein "swing om" og hugnaðu sær.
Drekkamuður við góðari gularótskaku afturvið var at fáa, so har var eisini okkurt fyri kræsnar gómar. Eitt hugnaligt kvøld.
Latið inn hevur Vonbjørt hin Sun, 06/10/2013 - 14:10
Tøkum Lættarir byrjaðu dansiveturin í ár - líka sum so ofta fyrr - við at fara til Kvívíkar at dansa.Norðstreymoyar Dansifelag setti aftur í ár gongd á. Hesa ferð var gleðiligt at síggja vøkru gomlu Dansistovuna sum tey hava sett í stand. Hon angar av ný ístand setan og innkomin sá man hvussu hegnisliga hon var umvæld. Tað gamla góða var varðveitt og nýggjur køkur og nýggj toilett hegnisliga uppsett. Hon tykist vera væl egna til føroyskan dans.Vit blivu væl móttikin sum altíð og longu tá vit komu úr bussinum ljómaði Gullbrands kvæðið líka út í tún.
Latið inn hevur Jóna Maria hin Ley, 05/10/2013 - 12:25
Aðalfundur okkara verður sunnukvøldið tann 6. okt. kl. 20 , dansað verður aftaná, øll eru vælkomin.
Tekningarlistin til ársveitsluna liggur frammi
Regluligi dansurin byrjar sunnukvøldið tann 20. okt. kl. 20.
Barnadansurin hjá okkum, sum nú er sunnukvøld kl. 19, byrjar eftir heystferiuna.
Síður


text:
Seyðlitir eftir Gudmund Niclasen í Miðvági er ein sera forvitnislig bók, sum vísir okkum yvir 300 myndir av ymiskt littum seyði við frágreiðing undir, hvussu seyðamenn nevna litirnar.
Bókin hjį Gudmundi Niclasen - Seyšalitir - sum kom śt um mįnašarskiftiš november/desember 2007 er ein dżrgripur at eiga. Eitt stórt ķkast til okkara mentanarlķv.
Taš sęst beinanvegin, at Gudmund hevur lagt sera nógva orku ķ arbeišiš at savna seyšlitirnar og fįa teir śtgivnar ķ bók. Eitt er, at nógv orka er lųgd ķ arbeišiš, men taš er eisini eitt dygdararbeišiš, sum er lagt ķ hetta stórsligna verk.
Heitini eru eisini vęl undirbygd viš frįgreišingum frį seyšamonnum śr nęrum ųllum landinum.
Gudmund liggur inni viš nógv fleiri myndum av seyši og kunna vit bert gleša okkum til nęstu śtgįvu av bókini.
Gott avrik hjį Gudmundi, sum veit, hvat hann hevur viš at gera, tį hann sjįlvur hevur verši seyšamašur sķšani 1978 į Tjųrndalsegg ķ Mišvįgi. Sum flest allir smįdreingir hevur hann frį barnsbeini gingiš į fjall.
Sum hann sjįlvur sigur frį ķ bókini, at hann beinanvegin sum drongur spurdi ašrar seyšamenn um seyšalitirnar og skilti skjótt, at taš skuldi myndir til fyri at vķsa, hvussu liturin sį śt.
Henda fyrsta roynd hansara mį sigast at hepnast sera vęl.


text:
Bjørn Nørgaard sýnir fram í Beijing/
Danski listamaðurin Bjørn Nørgaard er í løtuni í Kina, í Beijing, har hann skal hava eina stóra retrospektiva framsýning við heitinum “Re-modeling the world”, ið eisini var heitið á framsýningini, sum hann hevði á Statens Museum for Kunst. Tað er danska mentamálaráðið, sum skipar fyri framsýningini í samstarvi við SMK, listamannin og donsku ambassaduna í Beijing. Danski mentamálaráðharrin, Marianne Jelved sigur um framsýningina: “- Udstillingen med Bjørn Nørgaard i Beijing fortæller en vigtig historie om dansk-kinesisk kultursamarbejde. Nørgaard var en af de første danske kunstnere, der begyndte at arbejde i Kina. Det er mere end 10 år siden nu. I mellemtiden er han blevet gæsteprofessor på CAFA i Beijing, hvor hans værker nu præsenteres i en stort anlagt udstilling, som jeg ser meget frem til at åbne 24. oktober. Udstillingen er samtidig en del af den danske kultursatsning i Kina, der i de næste 10 måneder vil bane vej for nye samarbejdsrelationer mellem danske og kinesiske kunstnere og kulturinstitutioner - samt give et stort kinesisk publikum mulighed for at udforske dansk kunst og kultur på egen hånd.” Framsýningin letur upp 24.oktober. og letur aftur 28.november. Tá listamaðurin kemur heim aftur, verður hann við á framsýningini “Grafisk Sambond”, sum Steinprent skipar fyri í samstarvi við Norðurlandahúsið, Vejle Kunstmuseum og Kastrupgaard, sum eg fari at greiða frá seinni.
BJØRN NØRGAARD Re-modelling the World – again again again
CAFAM, Central Academy of Fine Art Museum, Beijing
24. oktober-28. november 2014


text:
Orð og lag: MC-Hár
Sperm, sperm,
Oralseks, analseks, sutta ein murt
reyvarholið verður við glíðikrem smurt
hondjørn, bondaga pískasløg og skríggj
kom og blanda sperm í mítt morgunkvalmaspýggj
dildoin vibrerar, tambar tarmin hjá mær
meðan mín viberar í tarminum hjá tær
urinseks, spanskt, franskt, ungarskt og bulgarkst
mítt gummilastik undirtoy er ljósareytt og smart
Eg elski tá tú kemur í mær
men ikki eg forkasti at koma í tær
Sperm, sperm
Prins Albert á høvdinum havi eg
fimm kilos vektir eru nakað fyri meg
nakkost og flatlús í hópatal
murturin hjá mær aldrin vaskast skal
teir í Mold eru tað vit kalla rættir menn
teir kunnu taka meg tríggir í senn
at slikka eitt reyvarhol sum smakkar av cucc
ger tað meg kanska til ein verri bukk
Eg elski tá tú kemur í mær
men ikki eg forkasti at koma í tær
(MC-A, SBN/TjÈ)


text:
Ein sBók er ein sjálvstøðug talgild útgáva, sum sameinir bók og internet og tekur tað besta frá báðum heimum við sær.
sBókin byggir á logikkin, sum vit eru von við í bókini, men hevur eisini allar dynamisku møguleikarnar, sum vit hava á netmiðlunum, sum t.d. video, ljóð, spurnakapping og skjótar leitimøguleikar.
Vit kunnu kanska siga, at sBókin er "the missing link" millum prentaðu bókina og netmiðlarnar.
hevur innbygda funksjón til viðmerkingar, so tú kanst skriva tínar egnu viðmerkingar í tilfarið og lata øðrum viðmerkingarnar ella fáa viðmerkingar frá øðrum. Viðmerkingarnar kunnu verða goymdar og brúktar avlinju


text:
Ingibjørg og Hørdur vunnu 27. umfar í sjavs
Ónskvøldið 27. sept. var 27. umfar í sjavs. Og hetta 27. umfarið vunnu Ingibjørg Roaldsdóttir og Hørdur Vang
Úrslitið av umfarinum var hetta:
Nr. 1. Ingibjørg Roaldsdóttir og Hørdur Vang, 4 stig hvør
Nr. 2. Eyðálvur Bech og John Bech, 3 stig hvør
Nr. 3. Kathrina Borgardal og John Nilssen, 2 stig hvør
Nr. 4. Torgerð í Lágabø og Thomar Hermanssen, 1 stig hvør
Spæla í Porkeri tórskvøldið
Næsta sjavskapping verður sum tórskvøldið 5. okt. kl.18.30, men av tí at VB-húsið ikki er tøkt, verður spælt í Húsinum við Á í Porkeri.
Øll eru hjartaliga vælkomin.


text:
Barbara Holm 20.03.2017 (06:30)
Astrup: Súni sat við vitanini í 9 vikur
Jørn Astrup Hansen, fyrrverandi stjóri og nevndarlimur í Eik Banka, leggur seg í dag út í kjakið, sum Sosialurin setti hol á í seinastu Vikuskiftis útgávu.
Tí meðan Henrik Bjerre Nielsen, stjóri í Fíggjarligum Støðufesti váttar, at hann einki visti um skattaniðurstøðuna á 90 milliónir krónur, fyrr enn eftir handilin millum Fíggjarligt Støðufesti og TF Holding varð endaligur, hava Súni Schwartz Jacobsen, stjóri og Torben Nielsen, nevndarformaður, skotið álvarsomu skuldsetingarnar víðari til Jørn Astrup Hansen, sum tá bert var vanligur nevndarlimur.
Tí rætt er, at nevndin varð kunnað um skattaniðurstøðuna áðrenn handilin varð endaligur - tó boðini ongantíð komu til Fíggjarligt Støðufesti. Eini boð, sum nevndarformaðurin ivaleyst hevur ábyrgdina av at senda víðari. Og eini boð, har fundarfrásagnir - frá eftir handilin varð avgreiddur - vísa, at Jørn Astrup Hansen ikki hevði fingið boðini áðrenn ov seint var.
Les eisini: Skattamálið: Ógvuliga ómoralskt
Jørn Astrup Hansen sigur í lesarabrævið á in.fo í dag, at tað mest umráðandi í málinum er NÆR Súni Schwartz Jacobsen, stjóri í Eik, fór víðari við hesari vitanini um skattaniðurstøðuna. Tí sum stjóri í Eik og TF Holding visti Súni sjálvandi bæði tingini - at Eik hevði fingið játtað frádráttin og at TF Holding og Fíggjarligt Støðufesti handlaðu um tey seinastu 30 prosentini av bankanum.
Les lesarabrævið frá Jørn Astrup Hansen við at trýst á her
Súni Schwartz Jacobsen segði við Vikuskiftis Sosialin, at hann metir seg hava borið kunningina víðari til nevndina á fundi 24. august 2015, eins og hann metir vera sína ábyrgd. Tó er hesin fundur 9 vikur eftir, at Eik fekk boðini frá Taks um, at ætlanin var at játtað skattafrádráttin. Torben Nielsen, nevndarformaður sigur, at kann Súni Schwartz Jacobsen ikki koma við einari haldgóðari frágreiðing, so má nevndarformaðurin umhugsa at leggja frá sær eftir hesa gølu.
Óansæð hvussu víkur og vendur í málinum, so er staðfest, at Fíggjarligt Støðufesti so einki visti um skattaniðurstøðuna, sum gjørdi bankan 90 milliónir meira verdan. Ein veruleiki, sum hevði kunnað ávirkað prísásetingina av partabrøvunum, sum Fíggjarligt Støðufesti og TF Holding handlaðu í 2015.
Og meðan Súni Schwartz Jacobsen sendir ábyrgdina víðari til Jørn Astrup Hansen, so er púra vanlig mannagongd, at tað er leiðslan og nevndarformaðurin, sum halda samband við parteigararnar, meðan tað er at kalla óhoyrt, at einstakir nevndarlimir bera kunningarábyrgdina mótvegis parteigarum. Og um so var, at Eik nevndin var í serstøðu í hesum føri, so má kortini staðfestast, at Fíggjarligt Støðufesti hevði ikki somu 90 milliónir krónur vitan, sum TF Holding, tá ið hesir samráddist um prís á seinastu partabrøvunum. Og hvør eigur tá endaligu ábyrgdina av álvarsomu støðuni?
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Fyrst hava vit vitjan av Jarle Waldemar úr Norge og hoyra um eitt skeið, sum hann fer at halda nú í vikuskiftinum fyri sunnudagsskúlalærarum o.ø., ið arbeiða við børnum og ungum. Jarle greiðir frá ymiskum tilfari, sum hann gerð í samband við hetta arbeiði v.m. Síðani hava vit vit vitjan av Shay Attias, ið virkar innan felagsskapin Shuva Global, ið m.a. hevur til endamáls at stuðla búsetingum í Samaria-økinum og hjálpa jødum, ið koma heim aftur til Ísrael o.a. Meira kunning á: www.shuvaglobal.com
Vertur: Tór Arni Samuelsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”
Shay Attias, frá felagsskapinum Shuva Global og Heini Lützen tulkur í sendingini